Avviż Legali Importanti

|

52005PC0340

Proposta għal deċiżjoni tal-Kunsill li tawtorizza t-tqegħid fis-suq ta’ ħobż tas-segala b’fitosteroli/fitostanoli miżjuda bħala ikel ġdid jew ingredjent ġdid ta’ l-ikel taħt ir-Regolament (KE) Nru 258/97 tal-Parlament Ewropew u tal-Kunsill  /* KUMM/2005/0340 finali */

	[pic] | KUMMISSJONI TAL-KOMUNITAJIET EWROPEJ |Brussel 28.07.2005KUMM(2005) 340 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta’ ħobż tas-segala b’fitosteroli/fitostanoli miżjuda bħala ikel ġdid jew ingredjent ġdid ta’ l-ikel taħt ir-Regolament (KE) Nru 258/97 tal-Parlament Ewropew u tal-Kunsill.(preżentata mill-Kummissjoni)MEMORANDUM TA' SPJEGAZZJONIFil-21 ta’ Settembru 2000, il-Pharmaconsult Oy Ltd. (qabel magħrufa bħala Multibene Health Oy Ltd.) ressqet, skond l-Artikolu 4 tar-Regolament (KE) Nru 258/97 dwar l-ikel ġdid u l-ingredjenti ta' l-ikel ġodda, talba lill-awtoritajiet kompetenti tal-Finlandja sabiex iqiegħdu ikel bil-fitosteroli miżjuda fis-suq.Ir-rapport ta’ valutazzjoni inizjali mill-Finlandja kkonkluda li l-fitosteroli huma siguri għall-konsum mill-bniedem. Madankollu, l-Istati Membri l-oħra qajmu oġġezzjonijiet motivati dwar it-tqegħid tagħhom fis-suq bħala ikel ġdid jew ingredjenti ġodda. Għalhekk, kienet meħtieġa Deċiżjoni ta’ awtorizzazzjoni via l-proċedura tal-komitoloġija skond l-Artikolu 7 (1) tar-Regolament (KE) Nru 258/97.Minħabba l-oġġezzjonijiet ta’ l-Istati Membri l-Kummissjoni talbet opinjoni mill-Kumitat Xjentifiku dwar l-Ikel (SCF), li ngħatat fl-4 ta’ April 2003. Fl-opinjoni tiegħu dwarl-applikazzjoni għall-approvazzjoni ta’ ikel arrikit bl-isteroli tal-pjanti, mill-Multibene (issa Pharmaconsult Oy Ltd.), l-SCF wasal għall-konklużjoni li l-addizzjoni tal-fitosteroli mhijiex ta’ periklu għas-saħħa, sakemm wieħed ma jikkunsmax iktar minn 3g kuljum.Barra minn hekk, l-SCF, fl-opinjoni tiegħu “Ħarsa ġenerali fuq l-effetti fit-tul ta’ konsum elevat ta’ fitosteroli minn ħafna għejun tad-dieta, b’mod partikolari għall-effetti fuq il- ß-carotene ” tas-26 ta’ Settembru 2002 indika li ma kienx hemm xhieda ta' benefiċċji oħra meta wieħed jieħu iktar minn 3 g/ġurnata iżda konsum għoli jista’ jwassal għal effetti mhux mixtieqa u li għalhekk ikun prudenti li l-konsum ta’ sterol tal-pjanti ma jaqbiżx it- 3 g/ġurnata.Ma’ dan l-isfond, abbozz ta’ Deċiżjoni tal-Kunsill li tawtoriżża t-tqegħid fis-suq tal-ħobż tas-segala bil-fitosteroli/fitostanoli miżjuda bħala ikel ġdid jew ingredjenti ġodda ta’ l-ikel ġiet imressqa lill-Kumitat Permanenti dwar il-Katina ta’ l-Ikel u s-Saħħa ta’ l-Annimali, fit-30 ta’ April 2004, għall-vot. Sitt Stati Membri ivvutaw favur, sitt Stati Membri ivvutaw kontra u tliet Stati Membri astjenu.Il-Kumitat ma ppreżentax, bil-maġġoranza kkwalifikata, opinjoni dwar l-abbozz imressaq mill-Kummissjoni. B’konsegwenza ta’ dan, skond l-Artikolu 13 (4) b) tar-Regolament (KE) Nru 258/97 u skond l-Artikolu 5 tad-Deċiżjoni tal-Kunsill 1999/468/KE, il-Kummissjoni issa għandha tressaq proposta lill-Kunsill dwar il-miżuri li jridu jittieħdu. Il-Kunsill għandu tliet xhur biex jaġixxi b’maġġoranza kwalifikata, u biex jinforma l-Parlament Ewropew, li jista’ jikkunsidra xieraq li jieħu pożizzjoni skond l-Artikolu 8 tad-Deċiżjoni ta’ hawn fuq.  Proposta għalDEĊIŻJONI TAL-KUNSILLli tawtorizza t-tqegħid fis-suq ta’ ħobż tas-segala b’fitosteroli/fitostanoli miżjuda bħala ikel ġdid jew ingredjent ġdid ta’ l-ikel taħt ir-Regolament (KE) Nru 258/97 tal-Parlament Ewropew u tal-KunsillIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997[1] dwar ikel ġdid u ingredjenti ta' l-ikel ġodda, u partikolarment l-Artikolu 7 tiegħu,Wara li kkunsidra l-proposta mill-Kummissjoni,Billi:(1) Fl-24 ta’ Settembru 2001 Pharmaconsult Oy Ltd. (qabel magħrufa bħala Multibene Oy Ltd.) talbet lill-awtoritajiet kompetenti tal-Finlandja biex tqiegħed ikel bil-fitosteroli miżjuda fuq is-suq bħala ikel ġdid jew ingredjent ġdid ta’ l-ikel;(2) Fis-17 ta’ Jannar 2002 l-awtoritajiet kompetenti tal-Finlandja ħarġu r-rapport ta’ valutazzjoni inizjali tagħhom ,(3) Fir-rapport ta’ valutazzjoni inizjali tagħhom, l-korp kompetenti Finlandiż dwar il-valutazzjoni tas-sigurtà ta’ l-ikel wasal għall-konklużjoni li l-fitosteroli/stanoli huma tajbin għall-konsum tal-bniedem;(4) Il-Kummissjoni bagħtet ir-rapport ta’ valutazzjoni inizjali lil kull Stat Membru fil-5 ta’ Marzu 2002;(5) Fil-perjodu ta’ 60 ġurnata stipulat fl-Artikolu 6 (4) tar-Regolament, tressqu oġġezzjonijiet raġunati għall-kummerċjalizzazzjoni tal-prodotti f'konformità ma’ dik id-dispożizzjoni;(6) Il-Kumitat Xjentifiku dwar l-Ikel (SCF) fl-opinjoni tiegħu “Ħarsa ġenerali fuq l-effetti fit-tul ta’ konsum elevat ta’ fitosteroli minn ħafna għejun tad-dieta, b’mod partikolari għall-effetti fuq il- ß-carotene ” tas-26 ta’ Settembru 2002 indika li m’hemmx evidenza ta’ benefiċċji addizzjonali fil-konsum ta’ għola minn 3 g/jum u li l-konsum għoli jaf iwassal għal effetti mhux mixtieqa u li għalhekk kien ikun iktar prudenti li jiġi evitat il-konsum ta’ l-isteroli tal-pjanti ta’ aktar minn 3 g/jum;(7) Minbarra dan, l-SCF, fl-opinjoni tiegħu tal-4 ta’ April 2003 dwar applikazzjonijiet għal approvazzjoni ta’ ikel arrikkit bl-isteroli tal-pjanti, reġa’ tenna t-tħassib tiegħu dwar l-effetti ta’ konsum kumulattiv minn firxa wiesa’ ta’ ikel bil-fitosteroli miżjuda. Madankollu, fl-istess waqt, l-SCF ikkonferma li ż-żieda tal-fitosteroli lil firxa wiesa' ta' prodotti tal-ħobż kien sigur;(8) Sabiex jindirizza dan it-tħassib dwar il-konsum kumulattiv tal-fitosteroli/fitostanoli minn prodotti differenti, il-Pharmaconsult Oy konsegwentement qablet li tirriduċi l-applikazzjoni oriġinali għal ħobż tas-segala biss.(9) Ir-Regolament tal-Kummissjoni (KE) Nru 608/2004.[2] li għandu x’jaqsam ma’ l-ittikettjar ta’ ikel u ingredjenti ta’ l-ikel b’fitosteroli, phytosterol , esteri, -fitostanoli u/jew esteri tal-fitostanoli miżjuda jiżgura li l-konsumatur jirċievi l-informazzjoni neċessarja sabiex jevita l-konsum eċċessiv ta' fitosteroli addizzjonali;(10) Il-Kumitat Permanenti għall-Katina Alimentari u s-Saħħa ta’ l-Annimali ma tax opinjoni favorevoli.ADOTTA DIN ID-DEĊIŻJONI:Artikolu 1Ikel u ingredjenti ta’ l-ikel kif deskritti fl-Anness 1 b’fitosteroli/fitostanoli miżjuda kif speċifikati fl-Anness 2 minn hawn ’il quddiem imsejħa l-prodotti, jistgħu jitqiegħdu fis-suq fil-Komunità.Artikolu 2Il-prodotti ser jiġu ppreżentati b’tali mod li jkunu faċilment jistgħu jiġu maqsuma f’ porzjonijiet li jkun fihom jew massimu ta’ 3g (fil-każ ta’ porzjon 1 kuljum) jew massimu ta’ 1g (fil-każ ta’ 3 porzjonijiet kuljum) ta’ fitosteroli/fitostanoli miżjuda.Artikolu 3Din id-Deċiżjoni hija indirizzata lil Pharmaconsult Oy, Riippakoivunkuja 5, FIN – 02131 Espoo.Magħmula fi Brussell, […]Għall-KunsillIl-PresidentANNESS IProdotti msemmija fl-Artikolu 1Ħobż tas-segala li fih ≥ 50% (dqiq oħxon tas-segala, qlub maqsuma jew sħaħ tas-segala u laqx tas-segala); ≤ 30% qamħ; ≥ 5% ta’ zokkor miżjud iżda l-ebda xaħam miżjud.ANNESS 2Speċifikazzjonijiet ta’ fitosteroli u fitostanoli biex jiżdiedu ma’ l-ikel u l-ingredjenti ta’ l-ikelDefinizzjonijietIl-Fitosteroli u l-fitostanoli huma steroli u stanoli li huma estratti minn pjanti u li jistgħu jiġu ppreżentati bħala steroli u stanoli ħielsa jew esterifikati b’aċidu grass ta’ l-ikel.Kompożizzjoni (bi GC-FID jew metodu ekwivalenti):( 80% (- sitosterol( 15% (- sitostanol( 40% campesterol( 5% campestanol( 30% stigmasterol( 3% brassicasterol( 3% steroli/stanoli oħrajnKompożizzjoni (bi GC-FID jew metodu ekwivalenti):Il-fitosteroli u fitostanoli estratti minn sorsi għajr żejt veġetali tajjeb għall-ikel iridu jkunu ħielsa minn sustanzi li jikkontaminaw, l-aħjar assigurati permezz ta’ purità ta’ iktar minn 99% ta’ l-ingredjent tal-fitosterol/fitostanol.[1] ĠU L 43, 14.2.1997, p. 1.[2] ĠU L 97, l.4.2004, p. 44.


Avviż Legali Importanti

|

52006PC0263

Proposta għal deċiżjoni tal-Kunsill li tawtorizza lill-Greċja u lill-Portugall biex jintroduċu miżuri speċjali li jidderogaw mill-Artikolu 21(1) tad-Direttiva 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat (It-testi bil-Grieg u l-Portugiż biss huma awtentiċi)  /* KUMM/2006/0263 finali */

	[pic] | KUMMISSJONI TAL-KOMUNITAJIET EWROPEJ |Brussel 2.6.2006KUMM(2006) 263 finaliProposta għalDEĊIŻJONI TAL-KUNSILLli tawtorizza lill-Greċja u lill-Portugall biex jintroduċu miżuri speċjali li jidderogaw mill-Artikolu 21(1) tad-Direttiva 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat(It-testi bil-Grieg u l-Portugiż biss huma awtentiċi)(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |110 | Il-bażi għall-proposta u l-għanijiet tagħha Skond l-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-fatturat - Sistema komuni ta' taxxa fuq il-valur miżjud: bażi uniformi ta’ valutazzjoni, il-Kunsill, filwaqt li jopera unanimament fuq proposta mill-Kummissjoni, jista' jawtorizza kwalunkwe Stat Membru li japplika miżuri speċjali għal deroga minn dik id-Direttiva sabiex jissimplifika l-proċedura tal-ħlas ta' taxxa jew iwaqqaf milli jseħħu ċerti tipi ta' evażjoni jew evitar tat-taxxa. Permezz ta’ ittra rreġistrata mas-Segretarjat Ġenerali tal-Kummissjoni fid-19 ta’ Settembru 2005, il-Portugall talab awtorizzazzjoni biex jintroduċi miżuri ta' deroga mill-Artikolu 21(1) tad-Direttiva 77/388/KEE. B’konformità ma’ l-Artikolu 27(2) tad-Direttiva 77/388/KEE, il-Kummissjoni infurmat lill-Istati Membri l-oħra bit-talba mressqa mill-Portugall fit-8 ta’ Marzu 2006. Il-Kummissjoni nnotifikat lill-Portugall fid-9 ta’ Marzu 2006 li kienet irċeviet l-informazzjoni kollha li kkunsidrat meħtieġa biex tivvaluta t-talba. Permezz ta’ ittra rreġistrata mas-Segretarjat Ġenerali tal-Kummissjoni fil-15 ta’ Marzu 2006, l-awtoritajiet Griegi talbu estensjoni għad-deroga eżistenti taħt id-Deċiżjoni 2002/736/KE (kif emendata bid-Deċiżjoni 2004/227/KE). Fl-istess ħin huma talbu biex jgħaddu mill-eżenzjoni għall-inverżjoni tal-ħlas tad-derogazzjoni mill-Artikolu 21(1) tad-Direttiva tal-Kunsill 77/288/KEE. B’konformità ma’ l-Artikolu 27(2) tad-Direttiva 77/388/KEE, il-Kummissjoni informat lill-Istati Membri l-oħra b’ittra li ġġib id-data tat-28 ta’ Marzu 2006 bit-talba magħmula mill-Greċja. B’ittra li ġġib id-data tal-31 ta’ Marzu 2006, il-Kummissjoni nnotifikat lil-Greċja li kellha l-informazzjoni kollha li kkunsidrat meħtieġa biex tivvaluta t-talba. |120 | Kuntest Ġenerali Bħala regola ġenerali, l-Artikolu 21(1) tad-Direttiva 77/388/KEE fil-verżjoni stipulata fl-Artikolu 28(g) ta’ l-imsemmija Direttiva, jistipula li taħt is-sistema interna, il-persuna taxxabbli li tforni l-prodotti jew is-servizzi hija normalment responsabbli li tħallas it-taxxa fuq il-valur miżjud (VAT). Il-Greċja u l-Portugall jixtiequ japplikaw il-proċedura ta’ inverżjoni tal-ħlas b'tali mod li l-persuna taxxabli, li tirċievi l-prodotti jew is-servizzi, issir responsabbli li tħallas il-VAT fil-forniment ta’ dawn l-oġġetti: (1) il-forniment ta’ skart tal-ħadid jew le, ruttam, u materjal użat li jinkludi dak ta’ prodotti nofshom lesti li jirriżultaw mill-ipproċessar, manifattura jew li jiddewbu metalli mhux tal-ħadid; (2) il-forniment ta’ prodotti semi-proċessati tal-ħadid jew le u ċertu servizzi ta' l-iproċċesar assoċjati (3) il-forniment ta’ residwi u materjali oħra li jistgħu jiġu riċiklati li jikkonsistu f'metalli tal-ħadid jew le, allojs, fdal ta’ metall imdewweb, irmied , qxur tal-metall u residwi industrijali li fihom il-metalli jew l-allojs tagħhom u l-forniment ta' għażla, qtugħ, frammentazzjoni u servizzi ta' proċessar għal dawn il-prodotti; (4) il-forniment, u ċertu proċessar tas-servizzi relatati ma’, skart tal-ħadid kif ukoll parings, ruttam, skart u materjali użati u riċiklabbli li jikkonsistu f’ħġieġ miksur, ħġieġ, karta, bords tal-karti u bords, ċraret, għadam, ġilda, ġilda artifiċjali, parċmina, ġlud mhux trattati, għeruq tal-muskoli, ħjut, ħbula, kejbils, gomma u plastiks; (5) il-forniment ta’ materjali msemmija fil-punt (4) wara l-ipproċessar fil-forma ta’ tindif, ippolixjar, għażla, qtugħ jew ikkastjar f'ingotti; (6) il-forniment ta’ ruttam u skart mill-ħdim ta' materjali bażiċi. L-inverżjoni tal-ħlas tkun tapplika biss għal fornimenti li jsiru lill-Greċja u l-Portugall. Il-Portugall issottolinea d-diffikultajiet li qed jaffaċċja biex jiġbor il-VAT dovuta fis-settur tal-kummerċ ta’ l-iskart minħabba l-evażjoni tat-taxxa. Forma karatteristika ta’ evażjoni hija li negozju fi ħdan il-katina ta’ forniment tal-materjal ta’ l-iskart ma’ jħallasx VAT invojsjata lill-awtorità tat-taxxa wara li jbigħ mill-ġdid il-materji primi imma mbagħad il-klijenti tagħhom ikunu jistgħu jnaqqsu –taxxa b’mod leġittimu. Ir-riżultat huwa tnaqqis fid-dħul ta’ l-istat kif ukoll li l-fornitur jikseb vantaġġ mhux ġust tas-suq, li jaffettwa b'mod ħażin negozji leġittimi. Il-Portugal ikkalkula li fl-2005, ma tħallsitx VAT f'relazzjoni ma' 44% tad-denunzji tal-VAT fis-settur ta’ l-iskart. Il-Greċja, b’mod simili, kellha telf fid-dħul f’dan is-settur. Bil-virtu tad-Deċiżjoni tal-Kunsill 2004/227/KE, li testendi l-perjodu tad-Deċiżjoni tal-Kunsill 2002/736/KE, il-Greċja kienet awtorizzata biex tapplika eżenzjoni sat-tmiem ta’ l-2005 għal fornimenti u akkwisti intra-Komunitarji ta' ċertu materjal riċiklabbli minn persuni taxxabbli li l-bejgħ ta' prodotti simili fis-sena ta' qabel waqa' taħt id-€900,000. Inkiseb ukoll permess biex jiġu eżentati fornimenti u akkwisti intra-Komunitarji ta’ skart tal-metall mhux tal-ħadid, minkejja l-fatturi tal-persuna taxxabbli. Il-valutazzjoni ta' l-awtorità Griega hija li l-eżenzjoni ma ħadmitx tajjeb kif kienet prevista fil-prevenzjoni ta' l-iskartar u l-evażjoni. Dawk in-negozji soġġetti għall-eżenzjoni għandhom l-iżvantaġġ li ma jistgħux inaqqsu t-taxxa fuq il-valur miżjud (VAT) imħallsa meta jagħmlu l-fornimenti tagħhom u b'riżultat ta' dan saru anqas kompetittivi. Dan wassal għal żieda fin-negozji sabiex japplikaw, u jingħataw awtorizzazzjoni, biex ma jagħmlux użu mill-eżenzjoni. Din kienet għażla li kienet prevista fid-Deċiżjoni 2002/736/KE. L-istess bħall-Portugall u numru ta' Stati Membri oħra, il-Gvern Grieg jixtieq japplika l-proċedura ta' l-inverżjoni tal-ħlas. L-inverżjoni tal-ħlas ma ġġibx l-iżvantaġġ li tneħħi minn fuq il-fornitur id-dritt tagħhom li jnaqqsu u tiżgura kopertura aktar wiesġha tal-miżura u għalhekk tipprevjeni l-għibien tat-taxxa. Il-proposta tippermetti l-awtorizzazzjoni ta’ l-inverżjoni tal-ħlas sal-31 ta’ Diċembru 2009. Madankollu, wieħed irid iqis li fis-16 ta' Marzu 2005, il-Kummissjoni ppreżentat proposta għal Direttiva li timmodifika d-Direttiva 77/388/KEE fir-rigward ta’ ċerti miżuri biex jissimplifikaw il-proċedura biex titħallas il-VAT u biex tgħin fl-azzjoni kontra l-iskartar u l-evażjoni tat-taxxa, u tirrevoka ċerti Deċiżjonijiet li joffru derogi (ir-razzjonalizzazzjoni tad-derogi ta' l-Artikolu 27) Din il-proposta tinkludi, fost affarijiet oħra, leġiżlazzjoni simili għall-miżura mitluba. Id-deroga proposta, għalhekk, u biss sal-punt kopert bid-Direttiva ta’ razzjonalizzazzjoni, ma jibqax ikollha effett minn x’ħin jidħlu fis-seħħ il-miżuri f’dan il-qasam li jinsabu fid-Direttiva li tirriżulta mill-proposta ta’ razzjonalizzazzjoni. |130 | Id-dispożizzjonijiet eżistenti fil-qasam tal-proposta Dispożizzjonijiet simili li għandhom x’jaqsmu ma’ l-Artikolu 21(1) tad-Direttiva 77/388/KEE ngħataw lil Stati Membri oħra. |141 | Il-konsistenza ma' politika u għanijiet oħra ta' l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-EVALWAZZJONI TA' L-IMPATT |Il-Konsultazzjoni tal-partijiet interessati |219 | Mhux rilevanti. |Il-Ġbir u l-użu tal-parir espert |229 | Ma kien hemm l-ebda ħtieġa għall-parir espert estern. |230 | Il-Valutazzjoni ta’ l-impatt Id-Deċiżjoni proposta timmira li tissimplifika l-proċedura tal-ħlas tat-taxxa u li tgħin fil-ġlieda kontra il-possibilità ta’ evażjoni jew evitar tal-VAT u għalhekk għandha potenzjal għal impatt ekonimiku pożittiv. F'kull każ l-impatt se jkun limitat minħabba l-firxa dejqa tad-deroga. |L-ELEMENTI LEGALI TAL-PROPOSTA |305 | Sommarju ta’ l-azzjoni proposta L-awtorizzazzjoni għall-Greċja u l-Portugall miżura li tidderoga mill-Artikolu 21(1) tas-Sitt Direttiva tal-Kunsill 77/388/KEE fir-rigward ta' l-użu tal-mekkaniżmu ta' l-inverżjoni tal-ħlas għal fornimenti domestiċi ta’ ċertu materjal ta’ skart. |310 | Il-Bażi legali L-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-fatturat - Sistema komuni ta' taxxa fuq il-valur miżjud: bażi uniformi ta’ valutazzjoni. |329 | Il-prinċipju ta’ sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju ta’ sussidjarjetà għalhekk ma japplikax. |Il-prinċipju ta’ proporzjonalità Il-proposta tikkonforma mal-prinċipju ta’ proporzjonalità għar-raġuni(jiet) li ġejja/in: |331 | Din id-Deċiżjoni tikkonċerna awtorizzazzjoni mogħtija lil żewġ Stati Membri fuq talba tagħhom stess u ma tikkostitwixxi l-ebda obbligu. |332 | Minħabba fl-ambitu limitat tad-deroga, il-miżura speċjali hija proporzjonata ma’ l-għan li għandu jinkiseb. |L-għażla ta’ l-istrumenti |341 | Strumenti proposti: oħrajn. |342 | Mezzi oħrajn ma jkunux adattati għar-raġuni(jiet) li ġejja/in: Skond l-Artikolu 27 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri fir-rigward ta' taxxi fuq il-fatturat, deroga mir-regoli komuni tal-VAT hija biss possibbli fuq l-awtorità tal-Kunsill filwaqt li jopera unanimament fuq proposta mill-Kummissjoni. Deċiżjoni tal-Kunsill hija l-uniku strument adatt. |L-IMPLIKAZZJONI BAġITARJA |409 | Il-proposta m'għandha l-ebda implikazzjoni finanzjarja għall-baġit Komunitarju. |INFORMAZZJONI ADDIZZJONALI |Klawżola ta’ evalwazzjoni/reviżjoni/estinzjoni |533 | Il-proposta tinkludi klawsola ta' estinzjoni. |1.  Proposta għalDEĊIŻJONI TAL-KUNSILLli tawtorizza lill-Greċja u lill-Portugall biex jintroduċu miżuri speċjali li jidderogaw mill-Artikolu 21(1) tad-Direttiva 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat(It-testi bil-Grieg u l-Portugiż biss huma awtentiċi)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra s-Sitt Direttiva tal-Kunsill (77/388/KEE) tas-17 ta' Mejju 1977 dwar l-armonizzazzjoni tal-liġijiet ta' l-Istati Membri fir-rigward ta’ taxxi fuq il-fatturat - Sistema komuni ta' taxxa fuq il-valur miżjud; bażi uniformi ta’ stima[1], u b’mod partikolari l-Artikolu 27(1) tagħha,Wara li kkunsidra l-proposta tal-Kummissjoni[2],Billi:2.  Skond l-Artikolu 27(1) tad-Direttiva 77/388/KEE, il-Kunsill, filwaqt li jopera unanimament fuq proposta mill-Kummissjoni, jista’ jawtorizza lil kwalunkwe Stat Membru li japplika miżuri speċjali għal deroga minn dik id-Direttiva biex jissimplifika l-proċedura ta’ ħlas ta’ taxxa jew iwaqqaf milli jseħħu ċerti tipi ta’ evażjoni jew skartar tat-taxxa.3.  Permezz ta’ ittra rreġistrata mas-Segretarjat Ġenerali tal-Kummissjoni fid-19 ta’ Settembru 2005, il-Portugall talab awtorizzazzjoni biex jintroduċi miżuri ta' deroga mill-Artikolu 21(1) tad-Direttiva 77/388/KEE.4.  B’konformità ma’ l-Artikolu 27(2) tad-Direttiva 77/388/KEE, il-Kummissjoni informat l-Istati Membri l-oħra bit-talba magħmula mill-Portugall permezz ta’ ittra datata t-8 ta’ Marzu 2006. B’ittra li ġġib id-data tad-9 ta’ Marzu 2006, il-Kummissjoni nnotifikat lill-Portugall li kellha l-informazzjoni kollha li kkunsidrat meħtieġa biex tivvaluta t-talba.5.  Permezz ta’ ittra rreġistrata mas-Segretarjat Ġenerali tal-Kummissjoni fil-15 ta’ Marzu 2006, il-Greċja talbet awtorizzazzjoni biex tintroduċi miżuri ta' deroga mill-Artikolu 21(1) tad-Direttiva 77/388/KEE.6.  B’konformità ma’ l-Artikolu 27(2) tad-Direttiva 77/388/KEE, il-Kummissjoni informat l-Istati Membri l-oħra bit-talba magħmula mill-Greċja permezz ta’ ittra datata t-28 ta’ Marzu 2006. B’ittra li ġġib id-data tal-31 ta’ Marzu 2006, il-Kummissjoni nnotifikat lill-Greċja li kellha l-informazzjoni kollha li kkunsidrat meħtieġa biex tivvaluta t-talba.7.  Il-miżura li tidderoga mill-Artikolu 21(1) tad-Direttiva 77/388/KEE għandha l-għan li tippermetti lill-Greċja u lill-Portugal biex jilqgħu kontra l-evażjoni jew l-iskartar tat-taxxa fis-settur ta’ l-iskart. Tipikament, l-imprendituri fi ħdan il-katina tan-negozjar tal-materjal ta' l-iskart, numru sinifikanti minnhom jgħibu u ma jħallsux VAT lill-awtoritajiet tat-taxxa wara li jbigħu mill-ġdid il-materja prima. Il-klijenti tagħhom li jkunu rċevew invojs valida, madankollu jibqgħu intitolati għal tnaqqis fit-taxxa.8.  Il-miżura hi proporzjonata ma’ l-għanijiet immirati minħabba li m’hijiex intenzjonata li tapplika b’mod ġenerali imma f’setturi u fuq fornimenti speċifiċi li fihom problemi konsiderevoli fir-rigward ta’ evażjoni jew l-iskartar tat-taxxa.9.  Derogi simili ngħataw lill-Stati Membri oħra biex jilqgħu kontra l-evażjoni jew l-iskartar tat-taxxa u nstab li kienu effettivi.10.  L-awtorizzazzjoni għandha tkun limitata sal-31 ta’ Diċembru 2009, biex fid-dawl ta' l-esperjenza miksuba sa dik id-data tista’ tintlaħaq evalwazzjoni dwar jekk id-deroga tibqax ġustifikata jew le. Madankollu, fis-16 ta’ Marzu 2005 il-Kummissjoni pproponiet Direttiva li tirrazzjonalizza uħud mid-derogi skond l-Artikolu 27 tad-Direttiva 77/388/KEE Huwa għalhekk meħtieġ li l-perjodu ta’ applikazzjoni ta’ din id-deroga jiġi limitat għal dawk il-partijiet sakemm id-Direttiva proposta tidħol tidħol fis-seħħ.11.  Id-deroga ma għandha l-ebda impatt negattiv fuq ir-riżorsi Komunitarji proprji li jirriżultaw mill-ġbir tal-VAT,ADOTTA DIN ID-DEĊIŻJONI:Artikolu 1B’deroga mill-Artikolu 21(1) tad-Direttiva 77/388/KEE, fil-verżjoni stipulata fl-Artikolu 28g tiegħu, il-Greċja u l-Portugall huma awtorizzati li jinnominaw persuni taxxabli li jirċievu l-prodotti jew servizzi imsemmija fl-Artikolu 2 ta’ din id-Deċiżjoni isiru l-persuna responsabbli li tħallas il-VAT.Artikolu 2Ir-riċevitur tal-provvisti ta’ prodotti jew servizzi li ġejjin jista’ jiġi nnominat bħala l-persuna responsabbli li tħallas il-VAT:(1) il-forniment ta’ skart tal-ħadid jew le, ruttam, u materjal użat li jinkludi dak ta’ prodotti nofshom lesti li jirriżultaw mill-ipproċessar, manifattura jew li jiddewbu metalli mhux tal-ħadid;(2) il-forniment ta’ prodotti semi-proċessati tal-ħadid jew le u ċertu servizzi ta' l-iproċċesar assoċjati(3) il-forniment ta’ residwi u materjali oħra li jistgħu jiġu riċiklati li jikkonsistu f'metalli tal-ħadid jew le, allojs, fdal ta’ metall imdewweb, irmied , qxur tal-metall u residwi industrijali li fihom il-metalli jew l-allojs tagħhom u l-forniment ta' għażla, qtugħ, frammentazzjoni u servizzi ta' proċessar għal dawn il-prodotti;(4) il-forniment, u ċertu proċessar tas-servizzi relatati ma’, skart tal-ħadid kif ukoll parings , ruttam, skart u materjali użati u riċiklabbli li jikkonsistu f’ħġieġ miksur, ħġieġ, karta, bords tal-karti u bords , ċraret, għadam, ġilda, ġilda artifiċjali, parċmina, ġlut mhux trattati, għeruq tal-muskoli, ħjut, ħbula, kejbils, gomma u plastiks;(5) il-forniment ta’ materjali msemmija fil-punt (4) wara l-ipproċessar fil-forma ta’ tindif, ippolixjar, għażla, qtugħ jew ikkastjar f'ingotti;(6) il-forniment ta’ ruttam u skart mill-ħdim ta' materjali bażiċi.Artikolu 3L-awtorizzazzjoni mogħtija taħt l-Artiklu 1 ta' din id-Deċiżjoni għandha tiskadi fid-data tad-dħul fis-seħħ ta' Direttiva li tirrazzjonalizza d-derogi skond l-Artikolu 27 tad-Direttiva 77/388/KEE sal-punt li l-fornimenti fl-Artikolu 2 ta’ din id-Deċiżjoni jinsabu fi ħdan id-Direttiva jew fil-31 ta’ Diċembru 2009, liema minnhom tiġi l-ewwel.Artikolu 4Din id-Deċiżjoni hija indirizzata lir-Repubblika Federali tal-Greċja u lir-Repubblika Portugiża.Magħmula fi Brussell, [...]Għall-KunsillIl-President [1] ĠU L 145, 13.6.1977, p.1. Direttiva kif emendata l-aħħar mid-Direttiva 2006/18/KE (ĠU L 51, 22.2.2006, p.12)[2] ĠU C [...], [...], p. [...].


				|

		52013PC0679

			Proposta għal DEĊIŻJONI TA’ IMPLIMENTAZZJONI TAL-KUNSILL li temenda d-Deċiżjoni ta’ Implimentazzjoni 2011/77/UE dwar l-għoti ta’ assistenza finanzjarja tal-Unjoni lill-Irlanda /* COM/2013/0679 final - 2013/0326 (NLE) */

			   	MEMORANDUM TA’ SPJEGAZZJONI
Sabiex tkun tista'
ssir valutazzjoni dovuta tal-konformità mal-kundizzjonalità skont il-programm
ta’ aġġustament makroekonomiku għall-Irlanda u sabiex jiġi
żgurat l-ikkompletar tar-rieżami finali fil-perjodu ta' żmien allokat
għall-assistenza finanzjarja, id-Deċiżjoni ta’ Implimentazzjoni
tal-Kunsill 2011/77/UE dwar l-għoti ta' assistenza finanzjarja
lill-Irlanda għandha tiġi emendata. L-emenda proposta hija ta’ natura
purament teknika u tirrigwarda l-estensjoni tal-perjodu ta’ disponibilità
tal-assistenza finanzjarja minn tliet snin għal tliet snin u xahrejn.
Il-parametri ewlenin tal-programm ta’ aġġustament makroekonomiku,
notevolment it-tul ta’ żmien tal-programm u l-pakkett finanzjarju globali
jibqgħu l-istess.
F'konformità mal-Artikolu 4
tar-Regolament (UE) Nru 473/2013 dwar skeda ta’ żmien baġitarja
komuni, li daħlet fis-seħħ fit-30 ta’ Mejju 2013,
l-awtoritajiet Irlandiżi se jippubblikaw l-abbozz tal-pjan baġitarju
tagħhom sa mhux aktar tard mill-15 ta’ Ottubru 2013. Barra
minn hekk, ir-riżultati tal-valutazzjoni tal-karta tal-bilanċ skont
il-kundizzjonalità tal-programmi huma mistennija sal-aħħar ta'
Novembru 2013. Għal valutazzjoni komprensiva u mirquma ta’ konformità
mal-kundizzjonalità tal-programm jidher biċ-ċar li jeħtieġ
li jitqiesu l-informazzjoni li hemm fl-abbozz tal-pjan baġitarju u
d-dijanjostika tal-bank. Għalhekk, it-12 u l-aħħar missjoni ta'
rieżami fil-qafas tal-programm Irlandiż ma tistax tibda qabel
il-15 ta' Ottubru 2013. Id-Deċiżjoni ta’
Implimentazzjoni tal-Kunsill 2011/77/UE attwalment tiddikjara li l-assistenza
finanzjarja tkun disponibbli għall-perjodu ta' tliet snin, li jibda
mill-ewwel jum wara d-dħul fis-seħħ tagħha, jiġifieri
l-perjodu ta’ disponibilità tal-assistenza jintemm
fit-8 ta’ Diċembru 2013. Il-proċessi kollha
għall-ikkompletar tar-rieżami u għat-tħejjija tad-dokumenti
meħtieġa jkollhom jiddeffsu fil-ftit ġimgħat li jkun
għad fadal qabel din id-data, bir-riskju li ma jkunx hemm biżżejjed
żmien biex isir skrutinju xieraq waqt il-valutazzjoni tal-konformità kif
ukoll li ma tiġix rispettata l-iskadenza minħabba xi avveniment mhux
previst. F'każ li jiġri dan l-Irlanda titlef l-opportunità li
tieħu l-aħħar żborż. Sabiex jittaffew dawn ir-riskji,
il-perjodu ta' disponibilità tal-programm jista’ jiġi estiż
b’xahrejn.
Ta’ min
wieħed jinnota li tali deċiżjoni ssaħħaħ
il-previdibbiltà tal-iżborż fil-qafas tal-programm. Fl-istess
ħin, hija ttejjeb il-kwalità tal-valutazzjoni ta' rieżami. Dawn
l-effetti jibbenefikaw minnhom kemm il-pajjiżi kredituri kif ukoll
il-pajjiżi debituri u jistgħu jikkontribwixxu għall-istabbiltà
taż-żona tal-euro.
Fid-dawl tal-ispjegazzjonijiet mogħtija
hawn fuq, il-Kummissjoni tqis li l-bidliet, li jinvolvu l-estensjoni
tal-perjodu ta' disponibilità tal-assistenza finanzjarja, huma ta’
benefiċċju sabiex jiġu żgurati l-objettivi tal-programm.
2013/0326 (NLE)
Proposta għal
DEĊIŻJONI TA’ IMPLIMENTAZZJONI
TAL-KUNSILL
li temenda d-Deċiżjoni ta’
Implimentazzjoni 2011/77/UE dwar l-għoti ta’ assistenza finanzjarja
tal-Unjoni lill-Irlanda
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra r-Regolament tal-Kunsill
(UE) Nru 407/2010 tal-11 ta’ Mejju 2010 li jistabbilixxi
mekkaniżmu Ewropew ta' stabbilizzazzjoni finanzjarja[1], u b’mod partikolari
l-Artikolu 3(2) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Fuq talba tal-Irlanda,
il-Kunsill ta assistenza finanzjarja lill-Irlanda (id-Deċiżjoni ta’
Implimentazzjoni 2011/77/UE[2])
bħala sostenn għal programm ekonomiku u ta’ riforma
b'saħħtu biex terġa' tinkiseb il-fiduċja, bil-għan li
l-ekonomija tmur lura għal sitwazzjoni ta’ tkabbir sostenibbli, u
bil-għan li tiġi ssalvagwardjata l-istabbiltà finanzjarja fl-Irlanda,
fiż-żona tal-euro u fl-Unjoni.
(2)       Il-Kummissjoni temmet
l-għaxar rieżami tal-programm ta’ riforma ekonomika Irlandiża
fl-10 ta’ Lulju 2013.
(3)       Tenħtieġ estenzjoni
qasira tal-perjodu ta’ disponibilità tal-assistenza finanzjarja billi din tkun
tippermetti li ssir valutazzjoni komprensiva u mirquma tal-konformità
tal-programm fil-qafas tar-rieżami finali b’diliġenza dovuta, u tkun
tiżgura li d-deċiżjoni dwar ir-rilaxx tal-aħħar
pagament tkun tista’ tipproċedi fil-ħin.
(4)       Fid-dawl ta’ dawn
l-iżviluppi, id-Deċiżjoni ta’ Implimentazzjoni 2011/77/UE
għandha tiġi emendata,
ADOTTA DIN ID-DEĊIŻJONI:
Artikolu 1
Fl-Artikolu 1(2) tad-Deċiżjoni
ta’ Implimentazzjoni 2011/77/UE, il-kliem “għal tliet
snin” huma sostitwiti bil-kliem “għal tliet snin u xahrejn”.
Artikolu 2
Din
id-Deċiżjoni hija indirizzata lill-Irlanda.
Artikolu 3
Din
id-Deċiżjoni tiġi ppubblikata f’Il-Ġurnal Uffiċjali
tal-Unjoni Ewropea.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 118, 12.5.2010, p. 1.
[2]               ĠU L 30, 4.2.2011, p. 34.


               IL-KUMMISSJONI EWROPEA
            Brussell, 24.6.2016
            COM(2016) 412 final
            2016/0191(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li trid tittieħed f'isem l-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ dwar it-talba tal-Istati Uniti għal eżenzjoni tad-WTO biex testendi s-sistema ta' trattament preferenzjali mogħtija lill-eks-Territorju ta' Fiduċja tal-Gżejjer tal-Paċifiku

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet għall-proposta u l-għanijiet tagħha

               L-għan ta’ din il-proposta huwa li tiġi stabbilita l-pożizzjoni li trid tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ (World Trade Organization, WTO) dwar it-talba tal-Istati Uniti għal tiġdid tal-eżenzjoni tagħha tad-WTO u b’hekk tippermetti lill-Unjoni Ewropea biex tappoġġa din it-talba għal eżenzjoni.

               L-għoti tat-talba tal-Istati Uniti għal tiġdid tal-eżenzjoni tad-WTO jippermetti lill-Istati Uniti biex ikomplu jipprovdu trattament preferenzjali għall-prodotti eliġibbli tal-eks-Territorju ta' Fiduċja tal-Gżejjer tal-Paċifiku (ir-Repubblika tal-Gżejjer Marshall, l-Istati Federali tal-Mikroneżja, il-Commonwealth tal-Ġżejjer tal-Marjanas tat-Tramuntata, u r-Repubblika ta’ Palau) importati fit-territorju doganali tal-Istati Uniti sal-31 ta’ Diċembru 2026.

               •Konsistenza ma’ dispożizzjonijiet ta’ politika eżistenti fil-qasam ta’ politika

               M.a.

               •Konsistenza ma' politiki oħra tal-Unjoni

               M.a.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi li meta jkun meħtieġ li tittieħed deċiżjoni li jkollha effett legali f’korp stabbilit bi ftehim internazzjonali, il-Kunsill, bi proposta mill-Kummissjoni jew mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, għandu jadotta deċiżjoni li tistabbilixxi l-pożizzjoni li għandha tiġi adottata f'isem l-Unjoni. L-għoti ta’ eżenzjoni li tippermetti lill-Istati Uniti jipprovdu trattament tariffarju preferenzjali għall-prodotti eliġibbli tal-eks-Territorju ta' Fiduċja tal-Gżejjer tal-Paċifiku jaqa’ taħt din id-dispożizzjoni billi d-deċiżjoni hija meħuda f’korp imwaqqaf minn ftehim internazzjonali (il-Kunsill Ġenerali tad-WTO jew Konferenza Ministerjali) li jaffettwa d-drittijiet u l-obbligi tal-Unjoni Ewropea.

               •Sussidjarjetà (għal kompetenza mhux esklużiva)

               M.a.

               •Proporzjonalità

               M.a.

               •Għażla tal-istrument

               M.a.

               3.RIŻULTATI TAL-EVALWAZZJONIJIET EX POST, KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT

               M.a.

               4.IMPLIKAZZJONIJIET BAĠITARJI

               M.a.

               5.ELEMENTI OĦRAJN

               Il-Kummissjoni tkun awtorizzata tieħu pożizzjoni f’isem l-Unjoni Ewropea biex tappoġġa t-talba tal-Istati Uniti għal eżenzjoni tad-WTO sa fejn ikun meħtieġ biex tippermetti lill-Istati Uniti jipprovdu trattament preferenzjali għal prodotti eliġibbli tal-eks-Territorju ta' Fiduċja tal-Gżejjer tal-Paċifiku sal-31 ta’ Diċembru 2026.

               L-Istati Uniti qed ifittxu estensjoni tal-eżenzjoni tagħhom (WT/L/694 tal-1 ta’ Awwissu 2007) mill-paragrafu 1 tal-Artikolu I tal-GATT 1994 sabiex ikomplu jagħtu l-fiduċja lil preferenzi storiċi lill-eks-Territorju ta' Fiduċja tal-Gżejjer tal-Paċifiku konsistenti mal-obbligi internazzjonali tagħhom.

               Skont l-Istati Uniti, din is-sistema ta’ dħul preferenzjali għall-esportazzjonijiet ta’ dawn il-gżejjer fis-suq tal-Istati Uniti hija ġġustifikata kemm għal raġunijiet storiċi kif ukoll ekonomiċi.

               L-Istati Uniti assumew l-obbligi li jiżguraw is-sigurtà u l-iżvilupp ekonomiku tal-istati tal-eks-TTPI (Trust Territory of the Pacific Islands) skont Ftehim ta' Fiduċjarju mal-Kunsill tas-Sigurtà tan-NU fl-1947.

               Fuq il-bażi tal-Ftehim ta’ Fiduċjarju, l-Istati Uniti ħolqu rabta storika li ilha għaddejja mal-eks-TTPI u, minn perspettiva ekonomika, fuq perjodu ta’ żmien twil, l-għan primarju tas-sistema kien li tippromwovi t-tkabbir tal-kummerċ u l-iżvilupp ekonomiku tal-benefiċjarji b’mod konsistenti mal-għanijiet tal-GATT u skont il-ħtiġijiet kummerċjali, finanzjarji u ta' żvilupp tal-pajjiżi benefiċjarji. L-Istati Uniti, fit-talba tagħhom osservaw ukoll li dan l-għan kiseb iktar importanza peress li l-oqsma kollha tal-eks-Fiduċjarju saru entitajiet indipendenti.

               It-talba għal eżenzjoni tkun it-tielet estensjoni tat-trattament tariffarju preferenzjali. Fit-8 ta’ Settembru 1948, l-Istati Uniti ngħataw eżenzjoni tal-obbligi tagħhom skont il-paragrafu 1 tal-Artikolu I GATT 1947 għal perjodu indefinit. Skont il-paragrafu 1(b)(iii) tal-GATT 1994 ir-rinunzja ġiet riveduta u inkorporati fil-GATT 1994 b’perjodi ta’ sentejn minn meta jiskadi, meta daħal fis-seħħ il-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ ("il-Ftehim tad-WTO") fl-1 ta’ Jannar 1995. Waqt li jirrikonoxxu li, kif previst fil-paragrafu 2 dwar il-Fehim Rigward l-Eżenzjoni mill-Obbligi skont il-Ftehim Ġenerali dwar it-Tariffi u l-Kummerċ tal-1994, sakemm ma tiġix estiża, l-eżenzjoni tat-8 ta’ Settembru 1948 kieku skadiet fil-31 ta’ Diċembru 1996, ġiet estiża fl-14 ta’ Ottubru 1996. Din ġiet estiża għat-tieni darba fl-1 ta’ Awwissu 2007, fejn kopriet il-perjodu sal-31 ta’ Diċembru 2016.

               Għall-Unjoni Ewropea, it-talba għal eżenzjoni ma tqajjimx tħassib ekonomiku minħabba li t-trattament preferenzjali mhux mistenni li jkollu impatt fuq il-kummerċ tal-UE mal-pajjiżi benefiċjarji.

               Fid-dawl ta’ dawn il-kunsiderazzjonijiet, l-Unjoni Ewropea jeħtieġ li tissieħeb mal-kunsens favur it-talba għal eżenzjoni fil-Kunsill Ġenerali tad-WTO.

               2016/0191 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li trid tittieħed f'isem l-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ dwar it-talba tal-Istati Uniti għal eżenzjoni tad-WTO biex testendi s-sistema ta' trattament preferenzjali mogħtija lill-eks-Territorju ta' Fiduċja tal-Gżejjer tal-Paċifiku

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-paragrafi 3 u 4 tal-Artikolu IX tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ ("il-Ftehim tad-WTO") jistipula l-proċeduri sabiex jitneħħa l-obbligu impost fuq Membru permezz tal-Ftehim tad-WTO jew ta' kwalunkwe Ftehim Multilaterali dwar il-Kummerċ.

               (2)L-Istati Uniti ngħataw eżenzjoni mill-obbligi skont il-paragrafu 1 tal-Artikolu I tal-Ftehim Ġenerali dwar it-Tariffi u l-Kummerċ 1994 ("GATT 1994") li ġie estiż riċentement fl-1 ta' Awwissu 2007 biex ikopri l-perjodu sal-31 ta' Diċembru 2016.

               (3)Skont il-paragrafu 3 tal-Artikolu IX tal-Ftehim tad-WTO, l-Istati Uniti ppreżentaw talba għal eżenzjoni tad-WTO mill-obbligi tagħhom skont il-paragrafu 1 tal-Artikolu I tal-GATT 1994 sal-punt meħtieġ li jippermetti lill-Istati Uniti biex ikomplu jipprovdu trattament preferenzjali għall-prodotti eliġibbli tal-Eks-Territorju ta' Fiduċja tal-Gżejjer tal-Paċifiku (ir-Repubblika tal-Gżejjer Marshall, l-Istati Federali tal-Mikroneżja, il-Commonwealth tal-Ġżejjer tal-Marjanas tat-Tramuntata, u r-Repubblika ta’ Palau) importati fit-territorju doganali tal-Istati Uniti sal-31 ta’ Diċembru 2026.

               (4)L-għoti skont it-talba tal-Istati Uniti ta' eżenzjoni tad-WTO ma għandux jaffettwa negattivament la l-ekonomija tal-Unjoni Ewropea u lanqas ir-relazzjonijiet kummerċjali mal-benefiċjarji tal-eżenzjoni.

               (5)Għaldaqstant, huwa xieraq li tiġi stabbilita l-pożizzjoni li trid tittieħed f'isem l-Unjoni fil-Kunsill Ġenerali tad-WTO biex tkun appoġġata t-talba għal eżenzjoni mill-Istati Uniti,

               ADOTTA DIN ID-DEĊIŻJONI:

               Artikolu 1

               Il-pożizzjoni li trid tittieħed f'isem l-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ għandha tkun li tappoġġa t-talba tal-Istati Uniti biex ikunu eżentati mill-obbligi taħt il-paragrafu 1 tal-Artikolu I tal-Ftehim Ġenerali dwar it-Tariffi u l-Kummerċ 1994 sal-31 ta' Diċembru 2026 skont it-termini tat-talba għal eżenzjoni mill-Istati Uniti.

               Din il-pożizzjoni għandha titħabbar mill-Kummissjoni.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President


Avviż Legali Importanti

|

52005PC0166

Proposta għal deċiżjoni tal-Kunsill dwar il-projbizzjoni provviżorja ta’ l-użu u l-bejgħ fi Franza ta’ kolza tar-rebbiegħa ġenetikament modifikata (Brassica napus L. ssp. oleifera) li ġejja mill-waqt tat-trasformazzjoni Topas 19/2, skond id-Direttiva 2001/18/KE  /* KUMM/2005/0166 finali */

	Brussel 26.4.2005KUMM(2005) 166 finaliProposta għalDEĊIŻJONI TAL-KUNSILLdwar il-projbizzjoni provviżorja ta’ l-użu u l-bejgħ fi Franza ta’ kolza tar-rebbiegħa ġenetikament modifikata ( Brassica napus L. ssp. oleifera ) li ġejja mill-waqt tat-trasformazzjoni Topas 19/2, skond id-Direttiva 2001/18/KE(preżentata mill-Kummissjoni)MEMORANDUM TA’ SPJEGAZZJONI1. Dwar it-tqegħid fis-suq ta’ kolza tar-rebbiegħa ġenetikament modifikata (Brassica napus L. ssp . oleifera) , li ġejja mill-waqt tat-trasformazzjoni Topas 19/2, ġie deċiż bid-Deċiżjoni tal-Kummissjoni 98/291/KE tat-22 ta’ April 1998, skond id-Direttiva tal-Kunsill 90/220/KEE, li jingħata l-kunsens għat-tqegħid fis-suq tal-prodott.2. Fid-9 ta’ Ġunju ta’ l-1998 l-awtoritajiet tar-Renju Unit taw il-kunsens għat-tqegħid fis-suq ta’ dak il-prodott.3. Skond l-Artikolu 35(1) tad-Direttiva 2001/18/KE li ssostitwiet id-Direttiva 90/220/KEE proċeduri fir-rispett ta’ notifiki dwar it-tqegħid fis-suq ta’ organiżmi ġenetikament modifikati li għadhom ma ġewx kompletati sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.4. Skond l-Artikolu 16(1) tad-Direttiva 90/220/KEE, l-awtoritajiet Franċiżi infurmaw lill-Kummissjoni fl-20 ta’ Novembru 1998 tad-deċiżjoni tagħhom li tipprojbixxi provviżorjament għal sentejn l-użu u l-bejgħ tal-kolza tar-rebbiegħa ġenetikament modifikata għal sentejn u tat raġunijiet għal dan. Din il-miżura ġiet imġedda fis-26 ta' Lulju 2001.5. Il-Kumitat Xjentifiku dwar il-Pjanti kkunsidra li l-informazzjoni ppreżentata minn Franza ma kkostitwitx evidenza xjentifika ġdida ta’ rilevanza li ma kinietx ittieħded in konsiderazzjoni waqt l-evalwazzjoni oriġinali ta’ l-inkartament u li jagħti lok għal reviżjoni ta’ l-opinjoni oriġinali tagħha dwar dan il-prodott.6. Fis-6 ta’ Ottubru 2003 u fis-27 ta’ Awwissu 2004 Franza infurmat lill-Kummissjoni tad-deċiżjoni tagħha li ġġedded il-projbizzjoni msemmija hawn fuq għal sena u sas-17 ta’ Ottubru 2006 rispettivament u b’raġunijiet għal dan b’referenza għall-Artikolu 23 tad-Direttiva 2001/18/KE.7. Fil-5 ta’ Marzu 2004 il-Greċja ppreżentat lill-Kummissjoni informazzjoni addizzjonali bħala appoġġ għal miżuri nazzjonali tagħhom dwar kolza tar-rebbiegħa mill-waqt tat-trasformazzjoni Topas 19/2 li għandha implikazzjonijiet diretti fuq il-valutazzjoni xjentifika tal-miżuri nazzjonali kurrenti meħuda minn Franza.8. L-Awtorità Ewropea għas-Sigurtà ta’ l-Ikel ikkunsidrat li l-informazzjoni ppreżentata mill-Greċja ma kkostitwitx evidenza xjentifika ġdida li tinvalida l-valutazzjoni tar-riskju ambjentali tal-kolza tar-rebbiegħa li ġejja mill-waqt tat-trasformazzjoni Topas 19/2.9. Taħt dawn iċ-ċirkostanzi l-Artikolu 23 tad-Direttiva 2001/18/KE tirrikjedi lill-Kummissjoni tieħu deċiżjoni skond il-proċeduri stipulati fl-Artikolu 30(2) tad-Direttiva għal liema l-Artikoli 5 u 7 tad-Deċiżjoni 1999/468/KE ser japplikaw, wara li kkunsidra d-dispożizzjonijiet ta’ l-Artikolu 8 tiegħu.10. Billi kemm il-Kumitat Xjentifiku dwar il-Pjanti kif ukoll l-EFSA ikkunsidraw li l-prodott ma jikkostitwix riskju għas-saħħa tal-bniedem jew ta’ l-ambjent il-Kummissjoni ppreparat abbozz tad-Deċiżjoni li titlob lill-Franza tirrevoka l-miżura dwar il-kolza tar-rebbiegħa li ġejja mit-trasformazzjoni Topas 19/2.11. L-abbozz tad-Deċiżjoni ġiet ippreżentata, skond l-Artikolu 5(2) tad-Deċiżjoni 1999/468/KE, għal opinjoni, lill-Kumitat stabbilit taħt l-Artikolu 30 tad-Direttiva 2001/18/KE.12. L-ebda opinjoni ma’ ġiet mogħtija mill-Kumitat, wara l-konsultazzjoni, fid-29 ta’ Novembru 2004, li titlob li, l-Kummissjoni, skond l-Artikolu 5(4) tad-Deċiżjoni 1999/468/KE, ser, bla dewmien, tippreżenta lill-Kunsill proposta relata għall-miżuri li jridu jittieħdu u ser tinforma lill-Parlament Ewropew.13. L-Artikolu 5(6) tad-Deċiżjoni 1999/468/KE jipprovdi li l-Kunsill jista’, fejn xieraq b’rigward ta’ kull tali pożizzjoni, att b’maġġoranza kkwalifikata f’perijodu ta’ tliet xhur fi qbil ma’ l-Artikolu 30(2) tad-Direttiva 2001/18/KE. Jekk f’dak il-perijodu ta’ tliet xhur, il-Kunsill indika b’maġġoranza kkwalifikata li topponi tali proposta, il-Kummissjoni ser tirrieżaminah, waqt li jekk, fl-iskadenza ta’ dak il-perijodu l-Kunsill ma jkunx għadu adotta l-att ta’ implimentazzjoni propost jew indika l-oppożizzjoni tiegħu, mela l-att ta’ implimentazzjoni propost ser jiġi adottat mill-Kummissjoni.Proposta għalDEĊIŻJONI TAL-KUNSILLdwar il-projbizzjoni provviżorja ta’ l-użu u l-bejgħ fi Franza ta’ kolza tar-rebbiegħa ġenetikament modifikata ( Brassica napus L. ssp. oleifera ) li ġejja mill-waqt tat-trasformazzjoni Topas 19/2, skond id-Direttiva 2001/18/KE(Test b’rilevanza għaż-ŻEE) (It-test bil-Franċiż biss huwa awtentiku)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx maħsub fl-ambjent ta’ organiżmi ġenetikament modifikati u li tirrevoka d-Direttiva tal-Kunsill 90/220/KEE[1], u b’mod partikulari l-Artikolu 23(2) tagħha,Wara li kkunsidra l-proposta tal-Kummissjoni,Billi:Bid-Deċiżjoni tal-Kummissjoni 98/291/KE tat-22 ta’ April 1998 dwar it-tqegħid fis-suq ta’ kolza tar-rebbiegħa ġenetikament modifikata (Brassica napus L. ssp . oleifera) , skond id-Direttiva tal-Kunsill 90/220/KEE[2] ġie deċiż li jingħata l-kunsens għat-tqegħid fis-suq tal-prodott.Fid-9 ta’ Ġunju ta’ l-1998 l-awtoritajiet kompetenti tar-Renju Unit taw il-kunsens għat-tqegħid fuq is-suq ta’ dak il-prodott.Skond l-Artikolu 35(1) tad-Direttiva 2001/18/KE li ssostitwit id-Direttiva 90/220/KEE[3] proċeduri fir-rispett ta’ notifiki dwar it-tqegħid fis-suq ta’ organiżmi ġenetikament modifikati li għadhom ma intemmewx sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.Fl-20 ta’ Novembru 1998 Franza infurmat il-Kummissjoni bid-deċiżjoni tagħha li tipprojbixxi provviżorjament għal sentejn l-użu u l-bejgħ ta’ din il-kolza tar-rebbiegħa ġenetikament modifikata u tat raġunijiet skond l-Artikolu 16(1) tad-Direttiva 90/220/KEE. Din il-miżura ġiet imġedda fis-26 ta' Lulju 2001.Il-Kumitat Xjentifiku dwar il-Pjanti kkunsidra li l-informazzjoni ppreżentata minn Franza ma kienx hemm evidenza xjentifika ġdida ta’ rilevanza li ma kinitx diġà ittieħdet in konsiderazzjoni waqt il-valutazzjoni oriġinali ta’ l-inkartament u li kien jagħti lok għal reviżjoni ta’ l-opinjoni oriġinali tagħha dwar dan il-prodott.Fis-6 ta’ Ottubru 2003 u fis-27 ta’ Awwissu 2004 Franza infurmat lill-Kummissjoni tad-deċiżjoni tagħha li ġġedded il-projbizzjoni msemmija hawn fuq għal sena u sas-17 ta’ Ottubru 2006 rispettivament[4],[5] u għal raġunijiet b’referenza għall-Artikolu 23 tad-Direttiva 2001/18/KE.Fil-5 ta’ Marzu 2004 il-Greċja ppreżentat lill-Kummissjoni informazzjoni addizzjonali biex issostni l-miżuri nazzjonali tagħha dwar kolza tar-rebbiegħa li ġejja mill-waqt tat-trasformazzjoni Topas 19/2 li għandha implikazzjonijiet diretti fuq il-valutazzjoni xjentifika tal-miżuri nazzjonali meħuda minn Franza bħalissa.L-Awtorità Ewropea għas-Sigurtà ta’ l-Ikel ikkunsidrat li l-informazzjoni ppreżentata mill-Greċja ma fijhix evidenza xjentifika ġdida li tinvalida l-valutazzjoni tar-riskju ambjentali tal-kolza tar-rebbiegħa li ġejja mill-waqt tat trasformazzjoni Topas 19/2.Taħt dawn iċ-ċirkostanzi ma hemm l-ebda raġuni biex dan il-prodott jitqies riskju għas-saħħa tal-bniedem jew għall-ambjent.Franza għandha għalhekk tirrevoka l-miżuri tagħha.L-ebda opinjoni ma’ ġiet mogħtija mill-Kumitat stabbilit taħt l-Artikolu 30 tad-Direttiva 2001/18/KE dwar il-miżuri stipulati fl-abbozz tad-Deċiżjoni tal-Kummissjoni, wara l-konsultazzjoni tal-Kumitat, fid-29 ta’ Novembru 2004, skond il-proċedura stipulata fl-Artikolu 30(2) tad-Direttiva,ADOTTA DIN ID-DEĊIŻJONI:Artikolu 1Il-miżuri meħuda minn Franza biex tipprojbixxi l-użu u l-bejgħ ta’ kolza tar-rebbiegħa ġenetikament modifikata awtorizzata għat-tqegħid fuq is-suq mid-Deċiżjoni 98/291/KE mhumiex ġustifikati taħt id-dispożizzjonijiet ta’ l-Artikolu 23 tad-Direttiva 2001/18/KE.Artikolu 2Franza ser tieħu l-passi meħtieġa biex tikkonforma ma’ din id-Deċiżjoni mhux aktar tard minn 20 ġurnata wara din in-notifika.Artikolu 3Din id-Deċiżjoni hija indirizzata lir-Repubblika Franċiża.Magħmula fi Brussell, […] 2005.Għall-KunsillIl-President

[1] ĠU L 106, tas-17.4.2001, p. 1

[2] ĠU L 131, tal-5.5.1998, p. 26

[3] ĠU L 117, tat-8.5.1990, p. 15

[4] Arrêté du 25 juillet 2003 portant suspension de la mise sur le marché de colza génétiquement modifié au titre de l'article 23 de la directive 2001/18/CE, J.O. de la République française nru. 187 ta’l-14 Awwissu 2003, p. 14061

[5] Arrêté du 19 juillet 2004 portant suspension de la mise sur le marché de colza génétiquement modifié au titre de l'article 23 de la directive 2001/18/CE, J.O. de la République française nru. 194 tal-21 ta’ Awwissu 2004, p. 28


|

52010PC0462

Proposta għal DEĊIŻJONI TAL-PARLAMENT EWROPEW U TAL-KUNSILL dwar is-Sena Ewropea għat-Tixjiħ Attiv (2012)  /* KUMM/2010/0462 finali - COD 2010/0242 */

	[pic] | IL-KUMMISSJONI EWROPEA |Brussel 6.9.2010KUMM(2010) 462 finali2010/0242 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar is-Sena Ewropea għat-Tixjiħ Attiv (2012)(test b'rilevanza għaż-ŻEE)SEG(2010) 1002MEMORANDUM TA’ SPJEGAZZJONI1. IL-KUNTEST TAL-PROPOSTABħalma enfasizzat il-Kummissjoni fl-2008 fit-Tieni Rapport dwar id-Demografija tagħha "Meeting social needs in an ageing society", l-Unjoni Ewropea tinsab għaddejja minn proċess ta' tixjiħ sinifikanti tal-popolazzjoni. Skont l-aħħar previżjonijiet li ħareġ l-Eurostat fl-2008, sas-sena 2060, fl-Unjoni Ewropea, għal kull persuna li jkollha ’l fuq minn 65 se jkun hemm biss żewġ persuni fl-età tax-xogħol (15-64), meta mqabbel ma’ proporzjon ta’ erbgħa għall kull waħda llum. L-akbar żieda mistennija li sseħħ matul il-perjodu bejn l-2015-35 meta jkunu waslu biex jirtiraw il-koorti tal-baby-boom. Din il-qabża hija dovuta għal kumbinazzjoni ta’ rati baxxi tat-twelid u ħajja dejjem iktar twila. Tabilħaqq, l-Ewropej illum qed jgħixu ħajja aktar f’saħħitha u iktar fit-tul minn qatt qabel. Mill-1960, il-medja tat-tul tal-ħajja żdiedet bi tmien snin u l-previżjonijiet demografiċi jbassru żieda ta’ ħames snin oħra tul l-erbgħin sena li ġejjin. Din hija kisba storika li ta min jiċċelebraha.Il-piramida tal-popolazzjoni tal-UE tindika b’mod ċar żieda fid-daqs tal-koorti eżatt wara tmiem it-Tieni Gwerra Dinjija, hekk kif kien irreġistrat il-bidu tal-isplużjoni fl-għadd ta' wlied. Mill-2012 il-popolazzjoni Ewropea bl-età tax-xogħol se tibda tonqos filwaqt li l-popolazzjoni li taqbeż is-60 sena se tkompli tiżdied b’madwar żewġ miljun ruħ fis-sena, u dan skont xenarju li jqis iż-żidiet li probabbilment ikun hemm fl-immigrazzjoni u r-rati tat-twelid[1].Dawn it-tibdiliet demografiċi jġibu magħhom sfidi daqskemm opportunitajiet. It-tixjieħ tal-popolazzjoni jista’ jżid il-pressjoni fuq il-baġits u s-sistemi tal-pensjoni pubbliċi, kif ukoll fuq l-istaffjar tas-servizzi soċjali u dawk tal-kura għal nies f'età iktar avvanzata. Il-kobor fiż-żmien għadu ta’ sikwit jiġi assoċjat mal-mard u d-dipendenza, u l-persuni f’età avvanzata jistgħu jħossuhom esklużi mix-xogħol kif ukoll mill-ħajja mal-familja u dik fil-komunità. Teżisti l-biża’ li l-ġenerazzjonijiet imdaħħlin fiż-żmien jistgħu jkunu ta’ piż wisq kbir fuq il-popolazzjoni iżgħar fiż-żmien u li tkun għadha fl-età tax-xogħol, u li dan jista’ jwassal għal tensjonijiet bejn il-ġenerazzjonijiet.Din il-perspettiva, madankollu, tittraskura l-kontribut sinifikanti, kemm dak attwali kif ukoll dak potenzjali, li l-persuni mdaħħlin fl-età — u b’mod partikolari l-koorti tal-isplużjoni fl-għadd ta’ wlied — jistgħu jagħtu lis-soċjetà. Opportunità ewlenija sabiex tiġi indirizzata l-isfida tat-tixjiħ demografiku u biex tinżamm is-solidarjetà bejn il-ġenerazzjonijiet, għaldaqstant, tikkonsisti f’li jkun assigurat li l-koorti tal-baby-boom idumu aktar fis-suq tax-xogħol u li jibgħu f’saħħithom, attivi u awtonomi kemm jista’ jkun fit-tul.Fil-qafas tal-Istrateġija dwar l-Impjiegi, l-Istati Membri bdew ireġġgħu lura t-tendenza ta’ rtirar bikri b’mod li r-rata tax-xogħol fl-UE-27 għall-persuni bejn il-55 u l-64 sena żdiedet minn 36,9% fl-2000 għal 46% fl-2009. Li l-ħaddiema mdaħħlin fiż-żmien jiġu nkoraġġiti jibqgħu jaħdmu primarjament jinvolvi t-titjib tal-kundizzjonijiet tax-xogħol u li dawn ikunu adattati għall-qagħda u l-ħtiġijiet ta’ saħħet il-ħaddiema mdaħħlin fiż-żmien, li l-ħiliet tagħhom ikunu aġġornati billi jiġu pprovduti aċċess aħjar għat-tagħlim tul il-ħajja u li jkunu riveduti s-sistemi tat-taxxa u tal-benefiċċji biex ikunu assigurati inċentivi effettivi biex wieħed ikompli jaħdem iktar fit-tul.It-tixjiħ attiv huwa wkoll għodda effettiva sabiex jiġi indirizzat il-faqar fl-età avvanzata. Fl-2008, fl-Unjoni Ewropea 19% ta’ dawk li kellhom 65 sena jew iktar kienu f’riskju ta’ faqar. Għadd konsiderevoli ta’ persuni f’età avvanzata jaraw fix-xjuħija żmien ta’ marġinalizzazzjoni. Filwaqt li opportunitajiet aħjar ta’ xogħol għal persuni mdaħħlin fiż-żmien kapaċi jgħinu sabiex jiġu indirizzati ftit mill-kawżi tal-faqar f’dan il-grupp ta’ età speċifiku, il-parteċipazzjoni attiva fl-attivitajiet volontarji tista’ tnaqqas l-iżolament tan-nies imdaħħlin fiż-żmien. Il-potenzjal enormi li l-persuni f'età aktar avvanzata jirrappreżentaw għas-soċjetà bħala voluntiera jew kuraturi jista’ jkun mobilizzat aħjar billi jiġu eliminati l-ostakli eżistenti għax-xogħol bla ħlas u billi jiġi pprovdut il-qafas it-tajjeb.Il-Komunikazzjoni tal-Kummissjoni dwar “L-Ewropa 2020 – strateġija għal tkabbir intelliġenti, sostenibbli u inklużiv ” tistabilixxi modi ta' ħruġ mill-kriżi u biex l-ekonomija tal-UE titħejja għad-deċennju li ġej. Fil-kuntest tat-tkabbir inklużiv, il-Kummissjoni tenfasizza l-importanza tal-promozzjoni ta’ popolazzjoni li qed tixjieħ bħala waħda attiva u f’saħħitha sabiex tgħin, fost l-oħrajn, biex tinkiseb rata għolja fl-impjiegi, isir investiment fil-ħiliet u jonqos il-faqar.Il-proposta tas-Sena Ewropea għat-Tixjiħ Attiv għandha sservi ta’ inkoraġġiment u ta’ sostenn għall-Istati Membri, l-awtoritajiet reġjonali u lokali tagħhom, l-imsieħba soċjali u s-soċjetà ċivili, fl-isforzi tagħhom biex jippromwovu tixjiħ attiv u biex jaħdmu iktar biex jimmobilizzaw il-potenzjal tal-koorti tal-baby-boom.Wieħed għandu jħares lejha bħala l-punt ewlieni ta’ sforz priniċipali bejn l-2011 u l-2014, perjodu li tulu l-UE trid tiffoka bosta mill-programmi u politiki tagħha fuq il-kwistjoni tat-tixjiħ attiv u tistabbilixxi qafas li fih jiġu inkoraġġiti u pubbliċizzati inizjattivi u partenarjati ġodda li jsostnu t-tixjiħ attiv fil-livelli kollha (dak tal-Istati Membri, dak reġjonali, lokali, tal-imsieħba soċjali, tas-soċjetà ċivili).Fl-2011, l-awtoritajiet pubbliċi, l-imsieħba soċjali u l-organizzazzjonijiet tas-soċjetà ċivili fil-livelli kollha għandhom ikunu inkoraġġiti biex jimpenjaw ruħhom għal miri speċifiċi marbuta mat-tixjiħ attiv; l-iffukar għandu jkun fuq il-kisbiet li saru tul is-Sena Ewropea. Il-miri għandhom ikunu dokumentati fuq sit Ewropew li mbagħad isir is-sit għas-Sena Ewropea u li għandu jservi wkoll ta’ għodda għall-monitoraġġ u l-evalwazzjoni.Fl-2012, l-iffukar tas-Sena Ewropea se jkun fuq li jibdew jiġu implimentati l-impenji magħmula fl-2011, fuq li tikber il-kuxjenza fost il-pubbliku ġenerali, l-ippubbliċizzar ta’ dawn l-inizjattivi permezz tal-attivitajiet tal-midja u s-sehem ta’ multiplikaturi oħrajn. Għandhom jitressqu r-riżultati ta’ proġetti marbuta mat-tixjiħ attiv iffinanzjati minn linji u programmi baġitarji eżistenti.2. RIŻULTATI TA’ KONSULTAZZJONIJIET MAL-PARTIJIET INTERESSATI U L-IMPATT MISTENNI2.1. KonsultazzjonijietMinħabba li l-Kummissjoni kienet impenjat ruħha għal approċċ inklużiv fl-iżvilupp u l-implimentazzjoni tal-politiki tal-UE, din talbet il-fehmiet tal-partijiet interessati dwar is-suġġett tat-tixjiħ attiv u s-solidarjetà bejn il-ġenerazzjonijiet, u dwar l-għamla li forsi għandha tieħu s-Sena Ewropea, u dan bil-għan li jkun hemm kontribut għall-proposta formali tagħha filwaqt li tissaħħaħ it-trasparenza u tiġi promossa l-koordinazzjoni minn kmieni.Il-konsultazzjoni minn kmieni kienet tikkonsisti fi kwestjonarju onlajn li ta lill-Istati Membri, lill-imsieħba soċjali, lill-NGOs u lill-partijiet interessati u esperti oħrajn l-opportunità li jesprimu l-fehmiet tagħhom. Dan kien disponibbli għal iktar minn xahrejn fuq il-paġna tal-web ‘Leħnek fl-Ewropa’, il-punt uniku ta’ aċċess tal-Kummissjoni Ewropea għal varjetà wiesgħa ta’ konsultazzjonijiet. Il-kwestjonarju ffoka fuq it-temi li ġejjin: l-isfidi u l-opportunitajiet tat-tixjiħ b’rabta mas-solidarjetà bejn il-ġenerazzjonijiet, miżuri ta’ politiki li ġew irrakkomandati, ir-rwol speċifiku tal-UE fil-promozzjoni tar-reazzjonijiet ta’ politika t-tajbin, it-temi u l-attivitajiet għal Sena Ewropea, u sehem il-partijiet interessati.Il-kontributuri ġeneralment kienu favur Sena Ewropea fuq it-tema tat-tixjiħ attiv. Laqgħu bi pjaċir l-aspett dwar kif għandha titqajjem il-kuxjenza dwar dan, u taw aktar importanza lit-temi ewlenin billi qegħduhom fuq l-aġendi politiċi u dawk ta' politika pubblika. Ħasbu wkoll li s-Sena Ewropea twassal biex jibdew jiġu rikonoxxuti u sostnuti persuni li diġà qed jaħdmu fuq dawn it-temi, li ssostni l-iskambju ta' prassi tajba, u tiġġenera approċċi innovattivi u sinerġiji ġodda bejn dawk li diġà huma involuti. Dawk li wieġbu għall-kwestjonarju xtaqu wkoll Sena Ewropea li tħalli impatt fit-tul, anki billi tiġġenera inizjattivi li jdumu sejrin. Fost kulmin wieġeb għall-kwestjonarju (organizzazzjonijiet tas-soċjetà ċivili, awtoritajiet pubbliċi, imsieħba soċjali, eċċ.) intweriet rieda qawwija sabiex dawn jagħtu sehemhom fis-Sena Ewropea filwaqt li indikaw attivitajiet li kienu qed jippjanaw li hu f’lokhom li jsiru f’sena tali, u ġew proposti proġetti addizzjonali.2.2. Impatt MistenniReazzjonijiet ta’ politika dwar it-tixjiħ attiv normalment jaqgħu taħt ir-responsabbiltà tal-Istati Membri li qegħdin isaħħu l-isforzi tagħhom biex jimmobilizzaw il-potenzjal tal-persuni mdaħħlin fiż-żmien. Madankollu, ir-reazzjonijiet li waslu mill-awtoritajiet nazzjonali tal-Istati Membri kienu notevolment favur l-idea ta’ azzjoni fil-livell tal-Unjoni Ewropea u, partikolarment, ta’ Sena Ewropea. Dawn ħassew li l-Unjoni Ewropea tista’ ssostni l-isforzi tagħhom billi toħloq ambjent li jkun ta’ aktar sostenn, b’iktar kuxjenza fost dawk li jfasslu l-politika u l-pubbliku ġenerali, tgħin biex timmobilizza lil dawk li jfasslu l-politika u lill-partijiet interessati fil-livelli kollha, issostni t-tagħlim reċiproku fl-Ewropa, issegwi l-progress, u tgħin fid-definizzjoni ta’ għanijiet u miri komuni.L-attivitajiet li għaddejjin bħalissa fil-livell tal-UE ma jidhrux li huma mmirati b'mod adegwat biex jindirizzaw dak li hemm bżonn isir: (1) tikber il-kuxjenza fost il-pubbliku ġenerali, dawk li jfasslu l-politika u partijiet interessati oħrajn, bl-importanza tat-tixjiħ attiv u bil-ħtieġa li jsir sforz ikbar biex ikun mobilizzat il-potenzjal tal-koorti tal-baby-boom; (2) it-trawwim ta’ skambji ta’ informazzjoni u ta’ esperjenzi bejn l-Istati Membri u l-partijiet interessati; (3) tingħata opportunità lill-Istati Membri u lill-partijiet interessati biex jiżviluppaw politiki permezz ta' attivitajiet speċifiċi u billi jintrabtu b’għanijiet speċifiċi.Sostenn ta’ bażi wiesgħa se jkun meħtieġ fil-livelli kollha tas-soċjetà u minn firxa wiesgħa ta' partijiet interessati. L-isfida ewlenija hija li l-partijiet interessati jiġu mobilizzati b’mod li jiġġeneraw azzjoni sinifikanti fil-livelli nazzjonali, reġjonali, lokali u tal-kumpaniji madwar l-UE. B’momentum politiku ikbar u b’aktar viżibbiltà għall-politika dwar it-tixjiħ attiv, dawk li jfasslu l-politika jistgħu jkunu inkoraġġiti jieħdu inizjattivi aktar ambizzjużi.F’Sena Ewropea b’attivitajiet ikkoordinati fil-livell tal-UE, il-Kummissjoni tkun f’qagħda li tassigura li l-attivitajiet speċifiċi ta’ Sena Ewropea jkunu konsistenti ma’ inizjattivi u programmi oħrajn tal-UE.3. L-ELEMENTI LEGALI TAL-PROPOSTAL-Artikolu 151 tat-Trattat dwar il-Funzjonament tal-Unjoni Ewropea jgħid li l-Unjoni u l-Istati Membri għandu jkollhom bħala l-għan tagħhom ‘il-promozzjoni tal-impjieg, it-titjib tal-kondizzjonijiet tal-ħajja u tax-xogħol, sabiex jagħmlu possibli l-armonizzazzjoni tagħhom waqt li jitkompla t-titjib, il-protezzjoni soċjali xierqa, id-djalogu bejn min imexxi u l-ħaddiema, l-iżilupp tar-riżorsi umani bil-mira ta’ livell għoli ta’ impjieg li jdum għal żmien twil u l-ġlieda kontra l-esklużjoni.’ Sabiex jintlaħqu dawn l-għanijiet, l-Unjoni għandha ssostni u tikkomplementa l-attivitajiet tal-Istati Membri fir-rigward tal-kondizzjonijet tax-xogħol, l-integrazzjoni ta’ persuni esklużi mis-suq tax-xogħol u l-ġlieda kontra l-esklużjoni soċjali (l-Artikolu 153(1) tat-TFUE).L-għanijiet enumerati fl-Artikolu 151 jirfdu l-proposta għal Deċiżjoni dwar is-Sena Ewropea għat-Tixjiħ Attiv (2012), li għandha bħala l-għan tagħha li tinkoraġġixxi u ssostni l-isforzi tal-Istati Membri, l-awtoritajiet reġjonali u lokali tagħhom, l-imsieħba soċjali u s-soċjetà ċivili biex jippromwovu tixjiħ attiv.L-iskop ewlieni tal-proposta jaqa’ fl-ambitu tal-Artikolu 153(1), minħabba li l-proposta timmira li tkabbar kuxjenza ġenerali, tistimula dibattitu u tagħlim reċiproku bejn l-Istati Membri u l-partijiet interessati sabiex tippromwovi opportunitajiet u kundizzjonijiet tax-xogħol aħjar għall-parteċipazzjoni ta’ ħaddiema mdaħħlin fiż-żmien fis-suq tax-xogħol u biex tiġi miġġielda l-esklużjoni soċjali.L-intenzjoni ewlenija hija li jkun promoss it-tixjiħ attiv fix-xogħol billi jinħolqu opportunitajiet aħjar għall-parteċipazzjoni ta' ħaddiema mdaħħlin fl-età, u biex jiġi promoss it-tixjiħ attiv fis-soċjetà, u dan billi tiġi miġġielda l-esklużjoni soċjali permezz tax-xogħol volontarju, it-tixjiħ b’saħħtu u l-għajxien indipendenti.Il-proposta għal Deċiżjoni konsegwentement tistrieħ fuq il-bażi legali tagħha fl-Artikolu 153(2) tat-Trattat dwar il-Funzjonament tal-Unjoni Ewropea.Il-proposta għal Deċiżjoni hija konformi mal-prinċipju tas-sussidjarjetà kif jipprovdi għaliha l-Artikolu 5 tat-Trattat dwar l-Unjoni Ewropea minħabba li l-għanijiet tas-Sena Ewropea proposta ma jistgħux jintlaħqu għal kollox fil-livell tal-Istati Membri minħabba l-bżonn ta' skambju transnazzjonali u tixrid fl-UE ta’ informazzjoni dwar prassi tajba, u għalhekk jistgħu, minħabba l-iskala tal-azzjoni proposta, jintlaħqu aħjar fil-livell tal-Unjoni.4. IMPLIKAZZJONIJIET BAĠITARJIL-EBDA FINANZJAMENT ADDIZZJONALI MHU MITLUB GħAS-SENA EWROPEA. IL-FLESSIBBILTÀ GħALL-IFFISSAR TAL-PRIJORITAJIET ANNWALI JEW MULTIANNWALI ABBAżI TAL-LINJI BAġITARJI U L-PROGRAMMI TAD-DIRETTORAT ĠENERALI GħALL-IMPJIEGI KIF UKOLL PROGRAMMI RELEVANTI OħRAJN TIPPROVDI BIżżEJJED MARġINI FINANZJARJU SABIEX TIġI AMMINISTRATA S-SENA EWROPEA FUQ SKALA SIMILI GħAL SNIN EWROPEJ PREċEDENTI. IR-RIżORSI AMMINISTRATTIVI JISTGħU JASLU WKOLL MILL-BAġITS AMMINISTRATTIVI EżISTENTI.2010/0242 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar is-Sena Ewropea għat-Tixjiħ Attiv (2012)(test b'rilevanza għaż-ŻEE)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 153(2) tiegħu,Wara li kkunsidraw il-proposta mill-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Filwaqt li jaġixxu skont il-proċedura leġiżlattiva ordinarja,Billi:1.  Skont l-Artikolu 147 tat-Trattat, l-Unjoni għandha tikkontribwixxi għal livell għoli ta' impjieg billi tinkoraġġixxi kooperazzjoni bejn l-Istati Membri u billi ssostni u, jekk ikun meħtieġ, tikkomplementa l-azzjoni tagħhom.2.  Skont l-Artikolu 153(1) tat-Trattat, l-Unjoni għandha ssostni u tikkomplementa l-attivitajiet tal-Istati Membri fir-rigward tal-kundizzjonijet tax-xogħol, l-integrazzjoni ta’ persuni esklużi mis-suq tax-xogħol u l-ġlieda kontra l-esklużjoni soċjali.3.  Skont l-Artikolu 25 tal-Karta tad-Drittijiet Fundamentali, l-Unjoni tagħraf u tħares id-drittijiet tal-anzjani għal ħajja ta’ dinjità u indipendenza u għal parteċipazzjoni fil-ħajja soċjali u kulturali.4.  Il-Kunsilli Ewropej suċċessivi rrikonoxxew il-ħtieġa li jittrattaw l-impatt tat-tixjiħ tal-popolazzjoni fuq il-mudelli soċjali Ewropej. Risposta ċentrali għal din il-bidla f’qasir żmien fl-istruttura tal-etajiet tikkonsisti fil-promozzjoni tat-tixjiħ attiv u b'dan il-mod tiżgura li l-koorti tal-baby-boom li huma, b'mod ġenerali, aktar b'saħħithom u b’livell ta’ edukazzjoni ogħla minn dak tal-koorti ta' qabilhom, ikollhom opportunitajiet tajbin għal impjieg u parteċipazzjoni attiva fis-soċjetà.5.  Il-proporzjon dejjem akbar ta’ persuni mdaħħlin fiż-żmien fl-Ewropa jagħmilha dejjem aktar importanti li jiġi promoss it-tixjiħ f’saħħtu. Dan jista’ jikkontribwixxi biex tikber il-parteċipazzjoni tal-persuni mdaħħlin fiż-żmien fis-suq tax-xogħol, biex titjieb il-kwalità tal-ħajja tagħhom bħala individwi u biex jitrażżan il-piż fuq is-sistemi tas-saħħa u tal-kura soċjali.6.  Il-Kummissjoni ressqet il-fehmiet tagħha dwar l-isfidi demografiċi li qed tiffaċċja l-UE u dwar l-opportunitajiet sabiex dawn jiġu indirizzati fil-komunikazzjonijiet tagħha dwar ‘Il-ġejjieni demografiku tal-Ewropa, il-bidla ta’ sfida f’opportunità’ tat-12 ta’ Ottubru 2006 u f’‘Kif għandna nittrattaw l-impatt tat-tixjiħ tal-popolazzjoni fl-UE’ tal-21 ta’ April 2009.7.  Fit-22 ta’ Frar 2007, il-Kunsill adotta riżoluzzjoni dwar ‘Opportunitajiet u sfidi tal-bidla demografika fl-Ewropa: il-kontribut ta' persuni aktar avvanzati fl-età għall-iżvilupp ekonomiku u soċjali’, li enfasizzat il-ħtieġa li jikbru l-possibbiltajiet ta’ parteċipazzjoni attiva min-naħa ta' persuni mdaħħlin fiż-żmien, l-opportunitajiet ekonomiji ġodda (“l-ekonomija tal-fidda") iġġenerati mit-talba dejjem tikber min-naħa tal-persuni mdaħħlin fiż-żmien għal ċerti prodotti u servizzi, kif ukoll l-importanza ta’ immaġni pubblika pożittiva tal-persuni f’età aktar avvanzata.8.  Fit-8 ta’ Ġunju 2009, il-Kunsill adotta l-Konklużjonijiet dwar 'Opportunitajiet Indaqs għan-nisa u l-irġiel: tixjiħ attiv u dinjituż’, li jirrikonoxxu li fl-UE l-irġiel u n-nisa f’età aktar avvanzata għandhom quddiem wiċċhom sfidi serji filwaqt li jippruvaw jgħixu ħajja attiva u jixjieħu b’dinjità, u jipproponu għadd ta’ miżuri għall-Istati Membri u għall-Kummissjoni.9.  Fl-20 ta’ Novembru 2009 il-Kunsill adotta l-Konklużjonijiet dwar ‘Tixjiħ f’saħħtu u dinjituż’, fejn stieden lill-Kummissjoni, fost l-oħrajn, ‘biex tiżviluppa attivitajiet biex tikber il-kuxjenza u biex jiġi promoss it-tixjiħ attiv, inkluża l-possibbiltà ta’ Sena Ewropea għat-Tixjiħ Attiv u s-Solidarjetà bejn il-Ġenerazzjonijiet fl-2012’.10.  Fil-Komunikazzjoni tagħha ‘Ewropa 2020 — Strateġija għal tkabbir intelliġenti, sostenibbli u inklużiv’, il-Kummissjoni enfasizzat l-importanza tal-Unjoni Ewropea li tippromwovi popolazzjoni li tixjieħ b’mod f'saħħtu u attiv fl-interessi tal-koeżjoni soċjali u produttività ogħla. Fiha pproponiet l-inizjattiva ewlenija ‘Aġenda għal ħiliet u impjiegi ġodda’ li skontha l-Istati Membri għandhom primarjament jippromwovu l-politiki ta’ tixjiħ attiv, kif ukoll inizjattiva ewlenija oħra dwar 'Pjattaforma Ewropea kontra l-Faqar’. Biex jinkisbu dawn l-għanijiet ta’ politika tenħtieġ azzjoni mil-livelli kollha ta’ gvern u bosta partijiet interessati mhux governattivi; fil-livell tal-Unjoni dawn imbagħad jistgħu jkunu sostnuti bl-attivitajiet tas-Sena Ewropea li jimmiraw li jkabbru l-kuxjenza u li jippromwovu l-iskambju ta’ prassi tajba. Il-koordinaturi nazzjonali għandhom jaraw li l-azzjoni nazzjonali tkun waħda koordinata u li tkun konsistenti mal-għanijiet ġenerali tas-Sena Ewropea. Hija ppjanata wkoll il-parteċipazzjoni ta’ istituzzjonijiet u partijiet interessati oħrajn.11.  Fis-7 ta’Ġunju 2010 il-Kunsill adotta l-Konklużjonijiet dwar ‘It-Tixjiħ Attiv’ filwaqt li stieden il-Kummissjoni ‘biex tkompli tħejji Sena Ewropea għat-Tixjiħ Attiv fl-2012 li tulha jistgħu jiġu enfasizzati l-benefiċċji tat-tixjiħ attiv u l-kontribuzzjoni ta’ dan għas-solidarjetà bejn il-ġenerazzjonijiet u jiġu pubbliċizzati dawk l-inizjattivi li jawguraw tajjeb fejn jidħol sostenn lit-tixjiħ attiv fil-livelli kollha’.12.  Fil-proposta tagħha tas-27 ta’ April 2010 għal Deċiżjoni tal-Kunsill dwar “Linji gwida għall-politiki dwar ix-xogħol tal-Istati Membri", li skont il-linji gwida 7 u 8 tappella biex l-Istati Membri jżidu l-parteċipazzjoni tal-forza tax-xogħol permezz ta' politiki biex jippromwovu t-tixjiħ attiv, il-Kummissjoni pproponiet li jogħlew ir-rati tal-impjiegi tal-persuni avvanzati fl-età permezz ta’ innovazzjoni fl-organizzazzjoni tax-xogħol u biex tikber l-impjegabbiltà ta’ ħaddiema aktar avvanzati fl-età billi jakkwistaw aktar ħiliet u jieħdu sehem fi skemi ta’ tagħlim tul il-ħajja. Il-linja gwida 10 tenfasizza l-ħtieġa li jissaħħu s-sistemi ta’ ħarsien soċjali, it-tagħlim tul il-ħajja u l-politiki dwar l-inklużjoni soċjali bil-għan li jinħolqu opportunitajiet fi stadji differenti ta’ ħajjet in-nies u biex jitħarsu mir-riskju ta’ esklużjoni soċjali.13.  Fil-Komunikazzjoni tagħha dwar “Aġenda Diġitali għall-Ewropa”, l-ewwel inizjattiva ewlenija tal-UE2020 adottata fid-19 ta’Mejju 2010, il-Kummissjoni għafset fuq l-importanza tal-ICT għal tixjiħ xieraq, u b’mod partikolari pproponiet ir-rinfurzar tal-Programm Konġunt Ambient Assisted Living (AAL). L-Aġenda Diġitali għall-Ewropa rrakkomandat ukoll li tittieħed azzjoni kkoordinata biex jikbru l-kompetenzi diġitali tal-Ewropej kollha, inkluż il-persuni mdaħħlin fiż-żmien, grupp li huwa rrappreżentat bil-kbir fost dawk il-150 miljun ċittadin, jew madwar 30% tat-total, ta’ dawk li qatt ma użaw l-internet.14.  Il-Kummissjoni qed timplimenta l-Pjan ta’ Azzjoni Ewropew dwar id-Diżabbiltà li jinkludi azzjonijiet rilevanti għan-nies imdaħħlin fiż-żmien minħabba fir-rabta li hemm bejn id-diżabbiltà u t-tixjiħ. B’mod partikolari jkunu rilevanti azzjonijiet dwar l-aċċessibbiltà skont il-Pjan għall-approċċi kollha (Design for all approaches). Barra minn dan, l-UE u l-Istati Membri kollha ffirmaw il-Konvenzjoni tal-UE dwar id-Drittijiet tal-persuni b’diżabbiltà li tinkludi dispożizzjonijiet rilevanti għall-persuni mdaħħlin fiż-żmien.15.  It-tixjiħ attiv jinsab fil-mira ta’ bosta programmi tal-Unjoni bħalma hu l-Fond Soċjali Ewropew, il-Fond Ewropew għall-Iżvilupp Reġjonali, il-programm PROGRESS, il-Programm għat-Tagħlim Tul il-Ħajja, il-programm tas-Saħħa Pubblika, il-programmi speċifiċi dwar it-teknoloġiji tal-informatika u tal-komunikazzjoni u d-dwar ix-xjenzi soċjoekonomiċi u x-xjenzi umani fis-Seba’ Programm ta’ Qafas għar-Riċerka u l-Iżvilupp, il-Pjan ta’ Azzjoni dwar ‘It-tixjiħ xieraq fis-soċjetà tal-informatika’, il-Programm Konġunt Ambient Assisted Living (AAL) għar-riċerka u l-innovazzjoni, il-Programm għall-Kompetittività u l-Innovazzjoni bi proġetti pilota effettivi dwar l-ICT għat-Tixjiħ Xieraq u l-Pjan ta’ Azzjoni dwar il-mobbiltà urbana. Il-kofinanzjament mill-Unjoni għall-attivitajiet tas-Sena Ewropea se jsir skont il-prijoritajiet u r-regoli li japplikaw, fuq bażi annwali jew multiannwali, għal programmi u linji baġitarji awtonomi eżistenti fil-qasam tax-xogħol, l-affarijiet soċjali u l-opportunitajiet indaqs. Fejn ikun il-każ, il-programmi u l-politiki f’oqsma oħrajn, bħal dak tal-edukazzjoni u l-kultura, is-saħħa, ir-riċerka, is-soċjetà tal-informatika, il-politika reġjonali u dik tat-trasport, jistgħu jsostnu s-Sena Ewropea.16.  L-għanijiet tas-Sena Ewropea għat-Tixjiħ Attiv proposta ma jistgħux jintlaħqu għal kollox fil-livell tal-Istati Membri minħabba l-bżonn ta' skambju transnazzjonali u tixrid ta’ informazzjoni madwar l-Unjoni kollha ta’ prassi tajba, u għalhekk jistgħu, minħabba l-iskala tal-azzjoni proposta, jintlaħqu aħjar fil-livell tal-Unjoni. Skont il-prinċipju ta’ proporzjonalità kif stipulat fl-Artikolu 5 tat-Trattat dwar l-Unjoni Ewropea, din id-Deċiżjoni ma tmurx lil hinn minn dak li huwa meħtieġ biex jinkisbu dawk l-objettivi.ADOTTAW DIN ID-DEĊIŻJONI:Artikolu 1 SuġġettIs-sena 2012 se tkun iddedikata bħala s-Sena Ewropea għat-Tixjiħ Attiv (minn hawn 'il quddiem ‘Is-Sena Ewropea’).Artikolu 2 GħanijietIl-proposta ġenerali tas-Sena Ewropea għat-Tixjiħ Attiv għandha sservi ta’ inkoraġġiment u ta’ sostenn għall-Istati Membri, l-awtoritajiet reġjonali u lokali tagħhom, l-imsieħba soċjali u s-soċjetà ċivili fl-isforzi tagħhom biex jippromwovu tixjiħ attiv u biex jagħmlu iktar biex jimmobilizzaw il-potenzjal tal-popolazzjoni ta’ dawk lejn tmiem il-ħamsin jew iktar, li qed tikber malajr, u b’hekk tinżamm is-solidarjetà bejn il-ġenerazzjonijiet. It-tixjiħ attiv ifisser li jinħolqu opportunitajiet u kundizzjonijiet tax-xogħol aħjar biex il-ħaddiema mdaħħlin fiż-żmien ikunu jistgħu jagħtu sehemhom fis-suq tax-xogħol filwaqt li tiġi miġġielda l-esklużjoni soċjali billi tinġieb 'il quddiem il-parteċipazzjoni attiva fis-soċjetà u jiġi inkoraġġit it-tixjiħ f’saħħtu. Abbażi ta’ dan, l-għanijiet għandhom ikunu:17.  li titqajjem kuxjenza ġenerali dwar il-valur tat-tixjiħ attiv sabiex ikun enfasizzat il-kontribut utli li jagħmlu l-persuni mdaħħlin fiż-żmien lis-soċjetà u lill-ekonomija, li jiġi promoss it-tixjiħ attiv u li jsir aktar biex ikun immobilizzat il-potenzjal tal-persuni mdaħħlin fiż-żmien;18.  li jiġi stimulat dibattitu u jiġi żviluppat tagħlim reċiproku bejn l-Istati Membri u l-partijiet interessati fil-livelli kollha sabiex jiġu promossi l-politiki dwar it-tixjiħ attiv, tiġi identifikata u mifruxa prattika tajba u li jkunu inkoraġġiti l-koperazzjoni u s-sinerġiji;19.  li jiġi offrut qafas għall-impenn u għall-azzjoni konkreta li jippermetti lill-Istati Membri u lill-partijiet interessati fil-livelli kollha biex jiżviluppaw politiki permezz ta' attivitajiet speċifiċi u biex jimpenjaw ruħhom li jilħqu għanijiet marbuta mat-tixjiħ attiv.Artikolu 3 Il-kontenut tal-miżuri20.  Il-miżuri li għandhom jittieħdu biex jintlaħqu l-għanijiet stipulati fl-Artikolu 2 għandhom jinkludu l-attivitajiet li ġejjin fil-livell tal-Unjoni, dak nazzjonali, reġjonali jew lokali:21.  konferenzi, avvenimenti u inizjattivi li jippromwovu d-dibattitu, iqajmu kuxjenza u jaġevolaw it-tfassil ta’ impenji speċifiċi;22.  kampanji promozzjonali, edukattivi u ta' informazzjoni;23.  l-iskambju tal-informazzjoni u tal-prassi t-tajba;24.  riċerka u stħarriġ fuq l-iskala tal-Unjoni u dik nazzjonali, u t-tixrid tar-riżultati.25.  Il-Kummissjoni jew l-Istati Membri jistgħu jidentifikaw attivitajiet oħrajn li jikkontribwixxu għall-għanijiet tas-Sena Ewropea u jippermettu li l-isem tas-Sena Ewropea jintuża fil-promozzjoni ta’ dawk l-attivitajiet ladarba dawn ikunu jikkontribwixxu biex jintlaħqu l-għanijiet stabbiliti fl-Artikolu 2.26.  Il-Kummissjoni u l-Istati Membri għandhom iqisu l-integrazzjoni tas-sessi fl-organizzazzjoni tas-Sena Ewropea.Artikolu 4 Il-koordinazzjoni mal-Istati MembriKull Stat Membru għandu jaħtar koordinatur nazzjonali responsabbli għall-organizzazzjoni tas-sehem tiegħu fis-Sena Ewropea. Il-koordinaturi nazzjonali għandhom jaraw ukoll li l-attivitajiet nazzjonali jkunu kkoordinati b’mod xieraq.Artikolu 5 Koordinazzjoni fil-livell tal-UnjoniIl-Kummissjoni għandha ssejjaħ laqgħat tal-koordinaturi nazzjonali sabiex ikun hemm koordinazzjoni fil-livell tal-Unjoni kif ukoll skambju tal-informazzjoni, inkluż permezz ta’ impenji li jkunu saru u l-implimentazzjoni tagħhom fl-Istati Membri.Il-koordinazzjoni fil-livell tal-Unjoni għandha wkoll tkun kwistjoni li jieħdu ħsiebha l-kumitati ta’ politika u l-gruppi konsultattivi eżistenti.Il-Kummissjoni għandha wkoll issejjaħ laqgħat tar-rappreżentanti tal-organizzazzjonijiet jew korpi Ewropej li jaħdmu fil-qasam tat-tixjiħ attiv biex jgħinu fl-organizzazzjoni tas-Sena Ewropea.Il-Parlament Ewropew, l-Istati Membri, il-Kumitat Ekonomiku u Soċjali Ewropew u l-Kumitat tar-Reġjuni se jkunu assoċjati fl-attivitajiet.Artikolu 6 Konsistenza u komplementarjetàIl-Kummissjoni — flimkien mal-Istati Membri — għandha tiżgura li l-miżuri previsti f'din id-Deċiżjoni jkunu konsistenti ma’ kull skema jew inizjattiva tal-Unjoni, nazzjonali u reġjonali li tgħin biex jintlaħqu l-għanijiet tas-Sena Ewropea.Artikolu 7 EvalwazzjoniSat-30 ta' Ġunju 2014, il-Kummissjoni għandha tippreżenta rapport lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar l-implimentazzjoni, ir-riżultati u l-valutazzjoni kumplessiva tal-azzjonijiet previsti minn din id-Deċiżjoni.Artikolu 8 Id-dħul fis-seħħDin id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f' Il-Ġurnal Uffiċjali tal-Unjoni Ewropea .Artikolu 9Din id-Deċiżjoni hija indirizzata lill-Istati Membri.Magħmul fi ...,Għall-Parlament Ewropew Għall-KunsillIl-President Il-President [1] 2nd European Demography Report: Meeting Social Needs in an Ageing Society. SEG(2008) 2911http://ec.europa.eu/social/main.jsp?langId=en&catId=502&newsId=419&furtherNews=yes.[2] ĠU C […], […], p. […].[3] ĠU C […], […], p. […].


               IL-KUMMISSJONI EWROPEA
            Brussell, 24.4.2017
            COM(2017) 186 final
            2017/0082(NLE)
            Proposta għal
            DEĊIŻJONI TAL-KUNSILL
            dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni proviżorja, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u Repubblika tal-Użbekistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

               MEMORANDUM TA’ SPJEGAZZJONI

               Il-proposta mehmuża tikkostitwixxi l-istrument legali għall-iffirmar u l-applikazzjoni proviżorja ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Użbekistan, min-naħa l-oħra. Dan il-Protokoll huwa maħsub sabiex titqies l-adeżjoni tar-Repubblika tal-Kroazja mal-Unjoni Ewropea ("il-Protokoll").

               Skont l-Att ta' Adeżjoni tagħha, il-Kroazja timpenja ruħha li taderixxi mal-ftehimiet internazzjonali ffirmati jew konklużi mill-Unjoni Ewropea u l-Istati Membri tagħha permezz ta’ protokoll ma' dawk il-ftehimiet.

               Il-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u Repubblika tal-Użbekistan, min-naħa l-oħra,  minn issa ’il quddiem imsejjaħ "il-Ftehim", kien iffirmat fil-21 ta' Ġunju 1996 u daħal fis-seħħ fl-1 ta' Lulju 1999.

               Id-Deċiżjoni tal-Kunsill tal-14 ta’ Settembru 2012
                  1
                awtorizzat lill-Kummissjoni biex tiftaħ negozjati mal-pajjiżi terzi kkonċernati, sabiex jiġu konklużi l-protokolli rilevanti. In-negozjati mar-Repubblika tal-Użbekistan ġew konklużi b’suċċess bl-iskambju ta’ notes verbales.

               Il-Protokoll propost jinkorpora lir-Repubblika tal-Kroazja bħala Parti Kontraenti għall-Ftehim u jorbot lill-Unjoni biex tipprovdi l-verżjoni awtentika tal-Ftehim bil-lingwa Kroata.

               Il-Kummissjoni tqis ir-riżultati tan-negozjati bħala sodisfaċenti u titlob lill-Kunsill biex jawtorizza l-iffirmar tal-Protokoll f’isem l-Unjoni Ewropea u l-Istati Membri tagħha.

               2017/0082 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni proviżorja, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u Repubblika tal-Użbekistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 207 u 209, flimkien mal-Artikolu 218(5) tiegħu,

               Wara li kkunsidra l-Att ta' Adeżjoni tar-Repubblika tal-Kroazja, u b'mod partikolari l-Artikolu 6(2) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Skont l-Artikolu 6(2) tal-Att tal-Adeżjoni tal-Kroazja, għandu jkun hemm qbil dwar l-adeżjoni tar-Repubblika tal-Kroazja mal-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Użbekistan, min-naħa l-oħra ("il-Ftehim")
                  2
               , permezz ta' protokoll ma’ dan il-Ftehim. F'konformità mal-Artikolu 6(2) tal-Att tal-Adeżjoni, għal tali adeżjoni għandha tapplika proċedura ssimplifikata, li permezz tagħha jiġi konkluż protokoll mill-Kunsill, li jaġixxi unanimament f’isem l-Istati Membri, u mill-pajjiżi terzi kkonċernati.

               (2)Fl-14 ta’ Settembru 2012, il-Kunsill awtorizza lill-Kummissjoni biex tiftaħ negozjati mal-Użbekistan għall-adattament tal-Ftehim
                  3
               . In-negozjati ġew konklużi b’suċċess bl-iskambju ta’ notes verbales.

               (3)Jenħtieġ għalhekk, li l-Protokoll jiġi ffirmat f'isem l-Unjoni u l-Istati Membri tagħha, soġġett għall-konklużjoni tiegħu f'data aktar tard.

               (4)Sabiex tkun żgurata l-applikazzjoni effiċjenti tiegħu, , jenħtieġ li l-Protokoll jiġi applikat b’mod proviżorju b’effett mid-data tal-adeżjoni tal-Kroazja mal-Unjoni,

               ADOTTA DIN ID-DEĊIŻJONI:

               Artikolu 1

               L-iffirmar tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Użbekistan, min-naħa l-oħra,  sabiex titqies l-adeżjoni tar-Repubblika tal-Kroazja mal-Unjoni Ewropea, huwa b’dan approvat f’isem l-Unjoni u l-Istati Membri tagħha, soġġett għall-konklużjoni tal-Protokoll imsemmi.

               It-test tal-Protokoll huwa anness ma’ din id-Deċiżjoni.

               Artikolu 2

               Is-Segretarjat Ġenerali tal-Kunsill għandu jistabbilixxi l-istrument ta' setgħat sħaħ biex jiffirma l-Protokoll, suġġett għall-konklużjoni tiegħu, għall-persuna/i indikata/i min-negozjatur tal-Protokoll.

               Artikolu 3

               Il-Protokoll għandu jiġi applikat b’mod proviżorju f’konformità mal-Artikolu 4(3) tiegħu, b’effett mill-1 ta’ Lulju 2013, sakemm dan jidħol fis-seħħ.

               Artikolu 4

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill li tawtorizza l-ftuħ ta' negozjati għall-adattament tal-ftehimiet iffirmati jew konklużi bejn l-Unjoni Ewropea, jew l-Unjoni Ewropea u l-Istati Membri tagħha, ma’ pajjiż terz wieħed jew aktar jew ma' organizzazzjonijiet internazzjonali, fid-dawl tal-adeżjoni tar-Repubblika tal-Kroazja mal-Unjoni Ewropea (Dokument tal-Kunsill 13351 / 12 RISTRETT).

                     (2)
                  Id-Deċiżjoni tal-Kunsill u tal-Kummissjoni 1999/593/KE, ECSC, Euratom tal-31 ta' Mejju 1999 dwar il-konklużjoni tal-Ftehim tal-Assoċjazzjoni u Koperazzjoni li jistabbilixxi assoċjazzjoni bejn il-Komunitajiet Ewropej u l-Istati Membri, fuq naħa waħda, u r-Repubblika tal-Użbekistan, fuq in-naħa l-oħra (ĠU L 229, 31.8.1999, p. 1).

                     (3)
                  Id-Deċiżjoni tal-Kunsill li tawtorizza l-ftuħ ta' negozjati għall-adattament tal-ftehimiet iffirmati jew konklużi bejn l-Unjoni Ewropea, jew l-Unjoni Ewropea u l-Istati Membri tagħha, ma’ pajjiż terz wieħed jew aktar jew ma' organizzazzjonijiet internazzjonali, fid-dawl tal-adeżjoni tar-Repubblika tal-Kroazja mal-Unjoni Ewropea (Dokument tal-Kunsill 13351/12 RISTRETT).

    ---documentbreak---

               IL-KUMMISSJONI EWROPEA
            Brussell, 24.4.2017
            COM(2017) 186 final
            ANNESS
            tal-
            Proposta għal Deċiżjoni tal-Kunsill
            dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni proviżorja tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Użbekistan, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea

               PROTOKOLL
                  GĦALL-FTEHIM TA' SĦUBIJA U KOOPERAZZJONI LI JISTABBILIXXI SĦUBIJA BEJN IL-KOMUNITAJIET EWROPEJ U
                  L-ISTATI MEMBRI TAGĦHOM, MINN NAĦA, U R-REPUBBLIKA TAL-UŻBEKISTAN,
                  MIN-NAĦA L-OĦRA, BIEX TITQIES L-ADEŻJONI

               TAR-REPUBBLIKA TAL-KROAZJA

               MAL-UNJONI EWROPEA

               IR-RENJU TAL-BELĠJU,

               IR-REPUBBLIKA TAL-BULGARIJA,

               IR-REPUBBLIKA ĊEKA,

               IR-RENJU TAD-DANIMARKA,

               IR-REPUBBLIKA FEDERALI TAL-ĠERMANJA,

               IR-REPUBBLIKA TAL-ESTONJA,

               L-IRLANDA,

               IR-REPUBBLIKA ELLENIKA,

               IR-RENJU TA’ SPANJA,

               IR-REPUBBLIKA TA' FRANZA,

               IR-REPUBBLIKA TAL-KROAZJA,

               IR-REPUBBLIKA TAL-ITALJA,

               IR-REPUBBLIKA TA’ ĊIPRU,

               IR-REPUBBLIKA TAL-LATVJA,

               IR-REPUBBLIKA TAL-LITWANJA,

               IL-GRAN DUKAT TAL-LUSSEMBURGU,

               L-UNGERIJA,

               IR-REPUBBLIKA TA' MALTA,

               IR-RENJU TAN-NETHERLANDS,

               IR-REPUBBLIKA TAL-AWSTRIJA,

               IR-REPUBBLIKA TAL-POLONJA,

               IR-REPUBBLIKA PORTUGIŻA,

               IR-RUMANIJA,

               IR-REPUBBLIKA TAS-SLOVENJA,

               IR-REPUBBLIKA SLOVAKKA,

               IR-REPUBBLIKA TAL-FINLANDJA,

               IR-RENJU TAL-IŻVEZJA,

               IR-RENJU UNIT TAL-GRAN BRITTANJA U L-IRLANDA TA' FUQ

               Il-Partijiet Kontraenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, minn hawn 'il quddiem imsejħa l-“Istati Membri”,

               L-UNJONI EWROPEA, minn hawn 'il quddiem imsejħa “l-Unjoni”, u

               IL-KOMUNITÀ EWROPEA TAL-ENERĠIJA ATOMIKA

                  minn naħa,

               KIF UKOLL

               IR-REPUBBLIKA TAL-UŻBEKISTAN

                  min-naħa l-oħra,

               minn hawn 'il quddiem flimkien imsejħa "l-Partijiet Kontraenti,"

               BILLI l-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Użbekistan min-naħa l-oħra, minn hawn 'il quddiem imsejjaħ "il-Ftehim", ġie ffirmat f’Firenze fil-21 ta' Ġunju 1996;

               BILLI t-Trattat dwar l-Adeżjoni tar-Repubblika tal-Kroazja mal-Unjoni Ewropea ġie ffirmat fid-9 ta' Diċembru 2011 fi Brussell;

               BILLI, skont l-Artikolu 6(2) tal-Att dwar il-kondizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, għandu jkun hemm qbil dwar l-adeżjoni tagħha mal-Ftehim permezz tal-konklużjoni ta' protokoll għall-Ftehim;

               WARA LI KKUNSIDRAW l-adeżjoni tar-Repubblika tal-Kroazja mal-Unjoni Ewropea fl-1 ta' Lulju 2013;

               FTIEHMU kif ġej:

               ARTIKOLU 1

               B'dan, ir-Repubblika tal-Kroazja taċċedi bħala Parti għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Użbekistan, min-naħa l-oħra, iffirmat f’Firenze fil-21 ta' Ġunju 1996. Ir-Repubblika tal-Kroazja għandha tadotta u tieħu nota, bl-istess mod bħall-Istati Membri l-oħra tal-Unjoni, tat-testi tal-Ftehim, u tad-Dikjarazzjonijiet Konġunti, id-Dikjarazzjonijiet u l-Iskambji ta’ Ittri annessi mal-Att Finali ffirmat fl-istess data, kif ukoll tal-Protokolli ffirmati fl-2004, 2008 u 2011, li huma partijiet integrali tal-Ftehim.

               ARTIKOLU 2

               Fi żmien debitu wara l-inizjalar ta’ dan il-Protokoll, l-Unjoni għandha tikkomunika l-verżjoni bil-lingwa Kroata tal-Ftehim lill-Istati Membri tagħha u lir-Repubblika tal-Użbekistan. Soġġetta għad-dħul fis-seħħ ta' dan il-Protokoll, il-verżjoni tal-lingwa msemmija fl-ewwel sentenza ta' dan l-Artikolu għandha ssir awtentika bl-istess kundizzjonijiet tal-verżjonijiet bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana, Ungeriża u Użbeka tal-Ftehim.

               ARTIKOLU 3

               Dan il-Protokoll għandu jifforma parti integrali mill-Ftehim.

               ARTIKOLU 4

               1.
                     Dan il-Protokoll għandu jiġi approvat mill-Partijiet Kontraenti skont il-proċeduri tagħhom stess. Il-Partijiet Kontraenti għandhom jinnotifikaw lil xulxin bit-tlestija tal-proċeduri meħtieġa għal dan l-għan. L-istrumenti ta' approvazzjoni għandhom jiġu depożitati mas-Segretarjat Ġenerali tal-Kunsill tal-Unjoni Ewropea.

               2.
                     Dan il-Protokoll għandu jidħol fis-seħħ fl-ewwel jum tax-xahar wara d-data tad-depożitu tal-aħħar strument ta’ approvazzjoni.

               3.
                     Sakemm tasal id-data tad-dħul fis-seħħ, il-Protokoll għandu japplika proviżorjament b'effett mill-1 ta' Lulju 2013.

               ARTIKOLU 5

               Dan il-Protokoll huwa abbozzat f'żewġ kopji bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Kroata, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana, Ungeriża u Użbeka, b'kull wieħed minn dawn it-testi ugwalment awtentiku.

               B'XHIEDA TA' DAN, il-Plenipotenzjarji sottoskritti, mogħtija s-setgħa għal dan l-effett,

               iffirmaw dan il-Protokoll.

               Magħmul fi …, fi …jum ta' …tas-sena ...

               GĦALL-UNJONI EWROPEA, IL-KOMUNITÀ EWROPEA TAL-ENERĠIJA ATOMIKA U L-ISTATI MEMBRI

               GĦAR-REPUBBLIKA TAL-UŻBEKISTAN